1.\tTratamenduaren arduradunaren nortasuna\nCentro Español de Derechos Reprográficos (Erreprografia Eskubideen Espainiako Zentroa; aurrerantzean, CEDRO) Jabetza intelektualaren eskubideen kudeaketa kolektiboko erakundea\nAlcalá kalea, 26, 3. solairua (sarrera: Cedaceros kalea, 1), 28014 Madril\nBarne Ministerioaren Estatuko Elkarteen Erregistroan 74.685 zenbakiarekin erregistratua eta, Kultura Ministerioaren 1988ko ekainaren 30eko Aginduaren bitartez, egile-eskubideak kudeatzeko erakunde gisa jarduteko baimendua.\nDPO / Kontaktua:\nHelbidea: Paseo de la Castellana 7, 7ª planta. 28046 Madrid. España\nErabiltzaileak ematen dituen datuak dagokien formulario edo kontratuan zehazturiko xedeekin baino ez ditu erabiliko CEDROk, eta erabiltzaileak badu horren berri; hori, datu pertsonalak babesteko indarrean dagoen araudiaren eta aplikatu beharreko gaur egungo garrantzizko beste edozein legeriaren arabera.\n2.\tCEDROren jarduerei, jabetza intelektualaren eskubideei eta kulturari buruzko informazioa\nCEDROren web-orrietako formularioren batean gure erakundearen jarduerei buruzko informazioa jasotzea onartu baduzu, eman dituzun datu pertsonalak erakundearen jardueraren berri emateko erabiliko ditu CEDROk. Hori, zure interes legitimoari helduta, zurekin harreman juridikoa dugula iritziz gero; edo pribatutasun-politika onartzeko laukia markatuz zuk emandako baimenari helduta, CEDROren eta zure artean harreman juridikorik ez badago.\nErakundeak zure datuak gordeko ditu negozio-harremanak irauten duen bitartean, baldin eta informazioa jasotzeari uko egiten ez badiozu, edo baimena atzera botatzen ez duzun artean, eta, betiere, aplikatu beharreko legezko betebeharrek irauten duten bitartean.\nHalaber, legitimatzeko oinarria interes legitimoa bada, datuak adierazitako xedeekin erabiltzeari uko egin diezaiokezu noiznahi, helbide elektroniko honetara mezua bidalita: cedro@cedro.org.\n3.\tCEDRO Informa aldizkarian edo beste aldizkari batzuetan harpidetzea\nCEDRO Informa aldizkarian edo CEDROren web-orrietan eskura dauden aldizkarietakoren batean harpidetu bazara, zuk emandako datu pertsonalak dagokien aldizkariko harpidetza kudeatzeko eta, era horretan, zuri albisteen buletinak bidaltzeko erabiliko ditugu. Hori, formularioa bete eta bidaliz eta pribatutasun-politika onartzeko laukia markatuz zuk emandako baimenari helduta.\nErakundeak baimena atzera botatzen ez duzun artean gordeko ditu zure datuak eta, betiere, dagozkion legezko betekizunak bete behar dituen bitartean.\n4.\tCEDROk antolatzen dituen lehiaketa, zozketa eta beste ekintza batzuk\nCEDROk bere web-orrien bitartez antolaturiko lehiaketa, zozketa edo ekintzaren batean parte hartu baduzu, zuk emandako datu pertsonalak antolaturiko lehiaketan/zozketan/ekintzan zure partaidetza kudeatzeko erabiliko ditu erakundeak. Hori, formularioa bete eta bidaliz eta pribatutasun-politika eta lehiaketaren oinarriak onartzeko laukiak markatuz zuk emandako baimenari helduta.\nAlde horretatik, erakundeak lehiaketak, zozketak edo ekintzak irauten duen bitartean gordeko ditu zure datuak, baimena atzera botatzen ez duzun artean, eta, betiere, dagozkion legezko betekizunak bete behar dituen bitartean.\n5.\tHarremanetarako eta erregistratzeko formularioak\nCEDROren web-orriren batean harremanetarako edo erregistratzeko formularioren bat bete baduzu, formulario horietan zuk emandako datuak zure kontsultei erantzuteko eta eskatu duzun zerbitzua kudeatzeko eta bideratzeko erabiliko ditu erakundeak. Hori, formularioa bete eta bidaliz eta pribatutasun-politika onartzeko laukia markatuz zuk emandako baimenari edo, erregistratu izanak harreman juridikoa sortu duela iritziz gero, alderdien arteko harreman juridiko horren egikaritzeari helduta.\nAlde horretatik, CEDROk zure datuak gordeko ditu negozio-harremanak irauten duen bitartean edo baimena atzera botatzen ez duzun artean eta, betiere, dagozkion legezko betekizunak bete behar dituen bitartean.\n6.\tEgileak eta/edo argitaletxeak bilatzea\nEgilea edo editorea bazara eta egileak eta argitaletxeak bilatzeari buruzko formularioak bete badituzu, zuk emandako datuak zure obraren titulartasuna egiaztatzeko eta, era horretan, hala badagokizu, kobratzeko dauzkazun zenbatekoak emateko erabiliko ditu erakundeak. Hori, interesdunak dagokion formularioa bete eta bidaliz eta pribatutasun-politika onartzeko laukia markatuz emandako baimenari helduta.\n7.\tOffice 365 eta beste abantaila batzuk eskuratzea\nOffice 365 eskuratzeko formularioa edo beste abantaila zehatzen bati dagokion formularioa bete baduzu, zuk emandako datuak Office 365 edo dagokizun abantaila eskuratzeko zure sarbidea kudeatzeko erabiliko ditu CEDROk. Hori, interesdunak dagokion formularioa bete eta bidaliz eta pribatutasun-politika onartzeko laukia markatuz emandako baimenari edo, bazkide bazara, bi alderdiek sinaturiko kontratuaren egikaritzeari helduta.\nZuk emandako datuak zurekin dugun kontratu-harremanak irauten duen bitartean edo CEDROk dagozkion legezko betekizunak betetzeko behar dituen urteetan gordeko ditugu.\n8.\tBlogak eta blogen zerbitzuak\nCEDROren web-orrietakoren bateko blogetan harpidetu bazara, zuk emandako datuak komunikazioa bideratzeko edo komunikazioarekin zerikusia duen edozein gairen berri emateko erabiliko du erakundeak. Hori, formularioa bete eta bidaliz eta pribatutasun-politika eta blogean parte hartzeko baldintzak onartzeko laukiak markatuz emandako baimenari helduta.\n9.\tDatu pertsonal guztien eskubide komunak erabiltzea\nCEDROn zure datu pertsonalak erabiltzen ari garen ala ez jakiteko eskubidea duzu. Alde horretatik, zure datu pertsonalak eskuratzeko, zuzentzeko, kentzeko, aurka egiteko eta erabilera eta eramangarritasuna mugatzeko eskubidea duzu, eta baita baimena atzera botatzeko eskubidea ere. Eskubide horiek erabiltzeko cedro@cedro.org helbide elektronikora idatzi edo posta-helbide honetara gutuna bidali besterik ez duzu: Alcalá, 26, 3. solairua, 28014, Madril.\nEskubideak erabili eta konforme geratu ez bazara, bereziki, estatuko kontrol-agintaritzaren aurrean erreklamazioa jartzeko eskubidea duzu. Horretarako, Datuak Babesteko Espainiako Bulegora jo behar duzu; bulegoa helbide honetan dago: Jorge Juan kalea, 6, 28001, Madril.\n10.\tBitartekoei datuen berri ematea\nOrokorki, CEDROk ez dizkie zure datuak hirugarrenei emango, salbu horretarako legezko betebeharra badu. Ordea, gerta daiteke, zerbitzuak egoki emate aldera, erakundeari zerbitzuak ematen dizkien bitartekoei datu pertsonal jakin batzuk eman beharra, zerbitzuak egoki funtziona dezan.\nNolanahi ere, datu horiek bitartekoei emango dizkiegu, soilik, CEDROri zerbitzu egiteko erabil ditzaten.\nHorretarako, CEDROk bere erantzukizunpeko datu pertsonalak erabiltzeko edo eskuratzeko kontratuak egingo ditu bitartekoekin, datuak babesteko araudian ezarritakoari jarraikiz.\n11.\tWeb-gune eta -orriei buruzko gomendioak\nCEDROk web-gune eta -orriak gomendatzen edo estekatzen ditu erabiltzailearentzat interesgarriak direla irizten diolako.\nErakundeak ez du estekatzen edo gomendatzen dituen web-gune eta -orriak ikuskatu beharrik. Web-gune eta -orri horiek CEDROrekin zerikusirik ez duten pertsona juridiko, pertsona fisiko edo nortasunik gabeko erakundeek sortu dituzte. CEDROk ez ditu web-gune eta -orri horiek kudeatzen eta finantzatzen, ez du haien edukiaren gaineko erabakirik hartzen eta ez ditu eskaintzen dituzten zerbitzuetan parte hartzen. Erakundeak, jakiten badu web-gune eta -orri horietakoren bat eta/edo eskaintzen dituen zerbitzuak legez kontrakoak direla edo hirugarrenen ondasun edo eskubideak urratzen dituztela, dagokien esteka kendu egingo du.\nSakatu hemen kukien erabilerari buruzko informazioa ikusteko.\n13.\tDatuen segurtasuna\nCEDROk, bere lantoki eta/edo lokal, sistema, komunikazio-azpiegitura eta abarretan, datu pertsonalak babesteko araudian zehaztutako segurtasun-neurriak ezarri ditu. Halaber, neurri logiko eta fisikoak eta antolamendu- eta kontratu-neurriak hartu ditu, hirugarrenek datuak baimenik gabe eskuratzea eragozteko eta datu horiek deuseztatzea, aldatzea, kopiatzea, zabaltzea, eskualdatzea edo berrerabiltzea eragozteko.\nHala eta guztiz ere, sarean informazio pertsonala ematen baduzu, gerta daiteke erakundeak kontrolatu ezin dituen hirugarrenek informazio hori atzematea eta erabiltzea.\nNahiz eta erakundeak zure informazio pertsonala eta pribatutasuna babesteko ahalegina egin, ezin da sarean eta zure erantzukizunpean ematen duzun informazioaren segurtasuna ziurtatu.\n14.\tPribatutasun-politikaren indarraldia eta aldaketak\nCEDROk ezarritako pribatutasun-politika 2018ko maiatzaren 24tik egongo da indarrean; erabiltzaileak artxibatu eta/edo kopia egin dezake.\nPribatutasun-politika alda daiteke, batetik, indarrean dagoen legeriak ezarritako betekizunak aldatzen badira; bestetik, erabaki judizial eta jurisprudentzia-aldaketek erakundea aldaketak egitera behartzen badute; eta azkenik, erakundearen enpresa-jarduera eta -estrategia aldatzen badira. Pribatutasun-politikan egindako aldaketak garrantzitsuak badira, erakundeak jakinaren gainean jarriko ditu erabiltzaileak.


Sopelako Udala - Sopelako duatloiak bere X. edizioa ospatuko du otsailaren 14an\nZu hemen zaude: Hasiera Albisteak Sopelako duatloiak bere X. edizioa ospatuko du otsailaren 14an\nOtsailaren 14an Sopela kirolariz beteko da berriro ere, Sopelako X. duatloiari esker. Hirubi-k Triatloi Taldeak antolatuta, Sopelako Udalaren lankidetzagaz, urtero urtero Bizkaiko eta Euskal Herriko kirolariak etortzen dira Sopelara, herrian giro ederra sortuz.\nEmakumezkoen lasterketa 16:15ean hasiko da udaletxe plazan, eta gizonezkoena 16:30ean. Partehartzaileek 5,2 kilometro sprintean egin beharko dituzte, 19,2 bizikletaz eta beste 2,5 kilometro sprintean. Lasterketak Sopelako kaleak igarotzeaz gain, Barrika, Plentzia eta Urduliz udalerrietara ere helduko da.\nIzena emateko epea otsailaren 13an amaituko da, ostirala, edo 250 leku betetzerakoan. Federatuak ez daudenentzat, izen-ematea hilaren 12an amaituko da. Izen-emateak internet bidez egin beharko dira Euskadiko Triatloi Federazioaren web orriaren bidez: www.triatloi.org.\nFederatuak: 22 euro + 2 euro (txip) = 24 euro\nFederatu bakoak: 32 euro + 2 euro (txip) = 34 euro\nDortsalak probaren egunean bertan jaso beharko dira, 13:00etatik 15:30ak arte, lizentzia edo NAN aurkeztu ostean.\nAldagelak eta dutxak Sopelako frontoian eta Abesoloko igerilekuetan egongo dira. Takillak boxen alboan egongo dira (euria egitekotan, udal pilotalekuaren alboan).


Atala: Mendebalde germaniarra\nKarlomagno eta Adriano I.a Aita Santua\nPipino Txikia hil zenean (768), Frankoen erresuma bi semeen esku geratu zen: Karlomagnoren eta Karlomanen esku. Handik hiru urtera, bigarrena hil ondoren, Karlomagno agintari bakar bihurtu zen. Aitaren urratsei jarraituz, Adriano I.a Aita Santuari babesa eskaini zion, eta lonbardiarren aurka borrokatu zuen. 774 urtean, Karlomagno lonbardiarren errege zen jadanik, eta Aita Santuak “Erromaren babesle” izendatu zuen.\nUne horretatik aurrera, saxoniarren eta musulmanen kontra jo zuen. Saxoniarren kontra borrokatzen ari zela, Hispaniara joan zen. Handik bueltatzerakoan, bere armadaren erretagoardia euskaldunen segadan erori zen, Orreagan (778).\nInperio Karolinjioa (VIII-IX mendeak)\nVIII. mendearen bukaerarako, frankoen nagusitasuna ia Europako mendebalde osoan hedatu zen. 800 urteko eguberrian, Erromako Done Petri basilikan belaunikaturik, Karlomagno Mendebaldeko Inperioko enperadore izendatu zuen Leon III.a Aita Santuak. Gerora, beste izen bat ezarri zioten: Germaniako Inperio Santua.\nKarlomagnoren erregealdiak ezaugarri bereizgarri bat izan zuen: estatu-antolamendua finkatzen saiatu zen, nolabait. Izan ere, Erdi Aroko saiakerarik aipagarriena izan zen. Ildo horretan, azpimarratzekoa da lurraldea konderrietan banatu zuela. Mugakide arriskutsuak zeuden tokietan, muga-barrutiak eta prefektuen agindupean ezarri zituen. Estatu-administrazio osoa bateratzen saiatu zen. Horretarako, Akisgran hiriburu izendatu eta jauregia eraiki zuen bertan. Jauregia gobernu-erakunde nagusia zen, Inperio osorako legeak hantxe onartzen eta finkatzen baitziren. Gero, ikuskatzaile multzo bat (missi) lege-xedapenak Inperioko bazter guztietan betearazteaz arduratzen zen.


Meatzaritza - Fundiciones Estanda\nSektoreak eta Produktuak\nBeste industria batzuk\nProzesuen analisia eta diagnosia\nAholkularitza eta altzairu-hautaketa\nMuntatzea eta martxan jartzea\nSaldu osteko zerbitzua\nBerrikuntza eta Teknologia\nTeknologia grafikoak eta simulazioa\nErroten sarrera eta irteerako Buruhormak\nXehegailuen piezak eta osagaiak\nMailuak eta Barroiak\nKINETIC aurreehotzeko sistemak\nMEATZARITZA sektorean, ESTANDAK altzairu eta aleazio eskaintza zabala du, arroka eta mineralen haustura, birrinketa eta ehoketa prozesuetarako.\nHigadurari, impaktuari eta urradurari aurre egiteko altzairu iraunkorren gama zabala:\nBurdinurtu zuri kromoarekin aleatuak (Cr)\nKromomolibdenozko altzairuak: perlítikoa y martensítikoa\nMaganesoan egindako altzairuak\nAltzairu erregogorrak temperatura altuak eusteko\nPieza mota eta aplikazio ohikoenak:\nEhoketa prozesua: Blindajeak eta SAG errotak, AG errotak, bolazko errotak eta arrabolazko erroten buruhormak.\nBirrintze prozesua: xehagailuentzako osagarriak, impaktu plakak, barrones, mailuak, higaduraren kontrako piezak…\nMota guztientzako errotentzat, (SAG, AG, bolazkoak eta arrabolazkoak) metalezko blindajeak, mineralen ehoketa prozesuetan erabiltzen direnak. Bezeroaren planopean egindako diseinuak eta bezeroaren kolaborazioz hobetuak.\ninformazio gehiago +\nMota guztietako errotentzako (SAG, AG, bolazkoak eta arrabolazkoak) metalezko buruhormak, mineralen ehoketa prozesuetan erabiltzen direnak. Bezeroaren planopean egindako diseinuak eta bezeroaren kolaborazioz hobetuak.\nImpaktu eta higadurari aurre egiteko pieza bereziak, altzairu urtuan eta mekanizatuak, birrinketarako ekipamendu berezietan erabiltzeko.\nAltzairuzko mailuak eta barroiak, zeinek talka handiak xurgatzen baitituzte, gogortasun handikoak eta higadurarekiko erresistentzia onekoak; birrintzeko erabiltzen dira meatzaritzan.\nTalka-plaken sorta, hausturarekiko eta talkarekiko erresistentzia handikoa, harriak eta arrokak birrintzeko; meatzaritzarako eta harrobietarako.\nHainbat motatako minerala (kareharria, kuartzoa, ikatza…) aurreehotzeko sistema bat garatu du, zeinaren bidez lortzen baita elikatze-materialaren granulometria eta banaketa homogeneoagoak geroko ehotze-lanaren mesederako, hala ehotze-lanaren ekoizpen- eta energia-efizientzia globala hobetuz.\nInteresatzen zaizkizu gure produktuak?\n* Irakurri eta onartu dut lege oharra\n20200 Beasain, Gipuzkoa\nZatoz gurekin lan egitera\n© Copyright 2014 , Fundiciones Del Estanda, S.A.\nFundiciones Estandaren webguneko cookieak\nCookieak erabiltzen ditugu bisitariek esperientzia gardena eta erosoa izan dezaten gure webgunean nabigatzean. Gure webgunea erabiltzen duzunean, cookieen erabilera onartzen duzu; Cookiei buruzko politika atalean lor dezakezu cookiei eta haien gure webguneko erabilerari buruzko informazio gehiago.\nInformazio gehiago + Jarraitu


Badok | Bidea egin nahi duen musika\nBidea egin nahi duen musika\nEguzkia eta ekaitza, argia eta iluntasuna, egunaren esnatzea eta amaiera. 2016an lehen pausoak eman zituenetik, kontrasteetan aurkitu du bere lekua Alba boskoteak. Betiere musika emozionala egitea helburu izanda, eta horretarako, oraingoz, hitzaren sostengua izan gabe. «Guztiok pentsatzen dugu musikaren bitartez pasatzen ahal direla emozioak», azaldu du Mikel Perez (bateria, teklatua) taldekideak. «Hitzik gabe, musikak uzten du tokia giro batean sartzeko. Entzuleari ez diogu esaten zer pentsatu, eta bakoitzak egin dezake bere istorioa». Perezekin batera, Peio Irigoien (gitarra), Mattin Oltzomendi (gitarra), Allande Etxeberri (baxua) eta Xalbat Bordak (bateria) osatzen dute Alba. Boskoteak orain dela hilabete pare bat kaleratu du bere lehendabiziko lana, lau pieza luzez osatutako diskoa, Anomia (Bidehuts), eta gaur Euskal Herria Zuzenean jaialdian aurkeztuko du.\nAlba taldeak garapen luzeko lau kantu instrumental bildu ditu Anomia bere lehen diskoan. (Matiuzalem)\nIrigoien eta Oltzomendi aspaldi hasi ziren elkarrekin jotzen, eta euren azkeneko proiektua amaitu zenean, Perezekin harremanetan jarri eta Alba jarri zuten abian. Gerora batuko ziren Etxeberri eta Oihan Delavigne baterian, eta ondoren Bordak hartu zuen azken horren lekua. Ia hasieratik bi bateriarekin lan egitea erabaki baitzuten. «Nik aipatu nuen aukera hori, maite dudalako horrek taldeari ematen dion indarra». Taldea sortu aurretik buruan zuten ideiatik, ordea, dezente mugitu da taldea: «Gauza zinez lasai bat egin nahi genuen, trip hop estilokoa, makinekin, baina biziki gozoa. Baina, bigarren bateria erabiltzen hasi ginenez gero, hor, ezinbestean, rock aldera egin dugu gehiago, nahiz eta pasarte lasaiak ere izan gure musikan. Baina soinu naturalagoa du».\nHastapenetako ideia hura, nolabait, Portishead taldeak Rock en Scene jaialdian emandako kontzertu batean mamitu zen. Perez, Etxeberri eta Oltzomendi han izan ziren. «Sortu gabe zegoen taldea, baina sekulako kontzertua izan zen, eta hasieran estilo horretara jo nahi izan genuen. Azkenean ez dugu halakorik egin, baina ez gaude itxiak».\nIzan ere, Albaren musikak harreman estuagoa du garapen luzeetako post-rockarekin, edo Perezek dioen bezala, «rock progresiboarekin». Mogwai taldearen izena azaldu da elkarrizketan, Albarengan eragina izan duen galdetuta: «Mattinek asko entzun izan du Mogwai; nik ez hainbeste. Baina badira talde txikiak elkarrekin ezagutu ditugunak eta izugarriak direnak. Adibidez, Shora, Suitzako talde bat. Izugarrizko musika egiten du, eta guretzat eredu bilakatu da». Badira guztiek gustuko dituzten beste artistak batzuk ere: «Radiohead, Portishead bera, Lisabö…»\nHazparneko (Lapurdi) Ttattola gaztetxean entseatzen du taldeak; han garatzen ditu arnas luzekoak diren piezak. Lelorik gabe, garapenean baitute ardatza: «Batzuetan, riff batetik abiatzen gara», jakinarazi du Perezek, baina ez dute formula zehatzik: «Beste batzuetan, ideia nagusi bat daukagu, hortik bateria bat ateratzen da, gero gitarrak… baina saiatzen gara ez errepikatzen». Kantuen egitura elkarrekin idazten dute, eta hori zehaztuta, inprobisazioari ere lekua uzten diote, «baina jakinda tresna bakoitza noiz sartu behar den».\n“Gauza zinez lasai bat egin nahi genuen, trip hop estilokoa, makinekin. Baina bigarren bateriarekin, ezinbestean, rock aldera egin dugu gehiago”\nOrain arte lau pieza besterik ez dituzte osatuak —Anomia diskoan bildutakoak—, eta bosgarrenarekin aritu dira, EHZn aurkezteko itxaropenarekin. «Baina lana eskatzen digu kantuak egiteak. Denbora hartzen dugu, garapena behar dutelako, luzeak direlako eta bakoitzak bere bidea aurkitu behar duelako. Prozesu aski luzea izaten da».\nDiskoa “Alba” kantuarekin hasten da, goxo eta poliki-poliki: «Egunaren eta diskoaren hasiera da Alba. Taldearen lehen diskoko lehen kantua da, eta baita idatzi genuen lehenengoa ere. Denaren hasiera da». “Piaroa”-k bide lasaitik segitzen du, tronpeta bat lagun duela, eta “Lerrozuzena askatzen”-ek, berriz, lehen kolpe bortitzak jaurtitzen ditu, Lisabören soinura hurbilduz.\nHain zuzen ere, Anomia joan den udan grabatu zuten Tolosako Bonberenean (Gipuzkoa), Karlos Osinaga Irungo taldeko kide eta soinu teknikariarekin. «Mattinek ezagutzen zuen, eta oso egokia iruditzen zitzaigun; are gehiago kontuan izanda bi bateriarekin grabatu behar genuela». Harreman horrek ahalbidetu du, bestalde, diskoa Bidehutsen markapean argitaratzea: «Euskal Herrian ez genuen beste aukerarik ikusten; gainera izugarrizko taldeak daude hor. Diskoa prest zelarik, baietz esan ziguten».\nETIKETAK:ALBAAllande EtxeberriBidehutsJulen EtxeberriKarlos OsinagaLisaböMattin OltzomendiMikel PerezOihan DelavignePeio irigoienXalbat Borda


Desberdinen arteko elkarrizketen alde egin du Sarek | Politika | Berria\nDonostian egin dute batzar orokorrean nabarmendu dute azken hilabeteetan urratsak egin direla "indarkerien garaia alde batera uzteko". Baina kritikatu dute, ETAk borroka armatua utzi eta sei urtera, estatuek geldirik jarraitzen dutela.\nBego Atxa eta Joseba Azkarraga, Sareren batzar nagusian. / Jon Urbe/Argazki Press\nDuela lau urte sortu zen Sare, eta ordutik gauzak asko aldatu dira. Hala, adierazi du Joseba Azkarraga bozeramaileak plataformak Donostian egin duen batzar orokorrean. "Ez da atxiloketa arbitrarioen garaia, eta ez makrojuizioenak, ez eta ere Xabier Reyrenaren gisako heriotzena. Utz ditzagun alde batera gorrotoak, mendekuak eta garaipenak, eta eraiki dezagun gure seme-alabentzako gurea baino etorkizun hobea".\nAzkarragak gogora ekarri ditu azken hilabeteetan gatazkaren konponbidera bidean emandako pausoak, eta aurrerantzean ere bide beretik jarraitzeko deia egin dio gizarteari: "Denok elkarrekin egongo garen eremu bat eraikitzea da helburua. Une hau egokia da hausnarketarako, eta baita eskerrak eman eta helburu berriak ezartzeko ere".\nETAk borroka armatua utzi eta sei urtera Frantziak eta Espainiak geldi jarraitzen dutela kritikatu du Azkarragak, nahiz eta Frantziak azken asteetan hainbat euskal preso gerturatzeko urrats txikiak egin. "Euskal gizarteak lortu zuen Espainiak ekidin nahi zuena, ETAren armagabetze ordenatu eta egiaztatua".\nTxalotu egin ditu baita ere EAEko nahiz Nafarroako Parlamentuetan adostutako hitzarmenak, eta iragarri du euren aldetik "herritar guztien" oinarrizko giza eskubideen alde lanean jarraituko dutela, besteak beste, "larri gaixo dauden euskal presoak aske uzteko eskatuz, sakabanaketaren amaieraren alde lanean eta euskal presoen eta beren familien giza eskubideak urratzen dituen salbuespeneko legedia indargabetzeko eskatuz".\nBatzarrean izan dira alderdi politikoetako hainbat ordezkari ere, tartean, Sortuko Rafa Diez eta Rufi Etxeberrria eta EH Bilduko ordezkari Pello Urizar.


Amaroatxo - HERIO\nHurrengo gau batean, Herio agertu omen zen aterpe bila. Ikazkinak atea ireki, eta zeukan jateko apurra elkarrekin jan omen zuten. Pertsona guztiekin berdin jokatzen zuelako eman zion Heriori babesa, garaia iristen zenean, aberats nahiz txiro, beste mundura eramaten zituelako.\nBiharamunean, ikazkinak jeinuarekin izan zuen harrera ona zela eta, hark zerbait eskatzeko esan zion. Ikazkinak oparoago bizi ahal izateko ohe bigun bat eta eguneroko zer jana eskatu zizkion. Heriok aitortza bat egin zion:\n–Gaixo bat ohean dagoenean, ohe-buruan ikusten banauzu ziur egon hilko dela, baina oinetan ikusten banauzu, eta edozein sendagai ematen badiozu ere, ez da hilko.\nHandik egun batzuetara, ikazkinak zera jakin zuen, erregea gaixorik zegoela eta sendatzen zuenarentzat ondasun ugari eskaintzen zirela.\nHorrela, bada, joan zen gaztelura eta, erregea senda zezakeela eta, sartu zen haren gelara, eta hara non ikusten duen Herio ohe-oinaren ondoan. Orduan, ikazkinak belar arrunt batzuekin egindako edabea eman zion erregeari, eta berehala sendatu zen. Erregeak, esker onez, ondasunez betetzearekin batera, bere mediku eta kontseilari izendatu zuen.


Nafarroako alderdiek amaiera eman diote hauteskunde-kanpainari | EITB Udal eta foru hauteskundeak\nBi aste hauetan, krisi ekonomikoa, langabezia eta hauteskundeen osteko balizko itunak izan dituzte hizpide, batik bat.\nYolanda Barcina UPNko presidentegaia Leireko monasteriora joan da autobusez, eta bertan ohartarazi du igandean jokoan dagoela "Nafarroako etorkizuna eta han bizi garenon ongizatea".\nHorrenbestez, "Gobernatzeko aukerak dituen eta % 100ean nafarra den alderdi bakarra"ren alde bozkatzea eskatu du. Barcinak Corellan, Miguen Sanzen jaioterrian, amaitu du hauteskunde-kanpaina.\nPatxi Zabaleta Nafarroa Bai 2011ko presidentegaiak goratu egin ditu koalizioaren "programa eta lantaldea", eta haien erronka nagusiak "enplegua, aniztasuna eta herstura" izango direla gaineratu du.\nHautagai abertzaleak esan du ez dutela "B planik", "A plana baino ez dugu". Bere esanetan, "Nafarroako herritar gehienek aldaketa politikoa nahi dute". NaBaik Iruñeko Udaletxe Plazan egin du azken ekitaldia.\nRoberto Jimenez PSNko idazkari nagusiak gezurtatu egin du bere alderdiak eta UPNk ituna sinatzea aztertu izana. Bere esanetan, "ez da garaia" balizko itunak aztertzeko, erabaki horiek "emaitzen eta hauteskunde programen arabera" hartu behar baitira.\nJimenezek adierazi du "hauteskundeak irabaztea" dutela xede, eta ez dutela "denbora galdu" "besaulkiei buruzko eztabaidetan".\nJose Andres Burguete CDNko presidentegaiak ohartarazi du bere alderdia "beti egon den lekuan" egongo dela, siglak aparte, inportanteena "programa" izango baita.\nIzquierda-Ezkerra koaliziotik, Jose Miguel Nuin presidentegaiak kanpainako balantzea egin du, eta UPNk eta PSNk "krisiari buruzko eztabaida saihestu" egin dutela salatu du. Azken bi asteetako onena, M15 mugimendua izan dela aipatu du.\nPPren hautagaiak Zangotzako azokan izan dira, eta ondoren Cortesen, Santestebanen, Cendean eta Zizur Nagusian.\nMaiorga Ramirez Bilduko presidentegaiak adierazi du koalizioa "indartsu" sartuko dela erakundeetan, "oztopoak oztopo". Halaber, harrituta agertu da herritarrek emandako babes ona dela eta. Koalizioak Iruñeko Labrit frontoian amaitu du kanpaina.


Arrigorriagako Udala - Ostegunean, hitzordua Irati Moralesekin\nOstegunean, hitzordua Irati Moralesekin\nUrrian, Iratxe Fresneda zinemagileak BERTOKO OSTEGUNAK ekimena estreinatu zuen, Arrigorriagako pertsona entzutetsuekiko topaketen programa. Azken hilabeteetan Mikel Rico futbolariak, Ainhoa Galdeano patinatzaileak eta Armando Astarloa idazleak hartu dute parte programan, eta otsailaren 21ean Irati Morales etorriko da udalerriko herritarrekin denbora-tarte bat igarotzera.\nIrati Moralesek behin eta berriz erakutsi du abesteko duen talentua; izan ere, hainbat castingetan eta telebistako nahiz irratiko musika-programatan hartu du parte. Gero eta gehiago dira bere parte-hartzea eskatzen duten ekitaldiak: azkena Abusu auzoan izan zen, Abusuko Zentro Soziokulturalaren XV. urteurrenaren omenez antolatutako ospakizunean.\nAbeslari gaztearekin antolatu duten ekitaldia ere han bertan izango da, eta, bere hitzak entzuteaz gain, berarekin kafe bat hartu eta hitz egin ahal izango dute bertaratzen direnek. Aurreko topaketen moduan, hitzordua arratsaldeko 19:00etan hasiko da. Ikusleek, galderak egiteaz gain, argazki bat atera ahal izango dute abeslariarekin.


Elektronika, elektrizitate fenomeno fisikoetan oinarritzen den ezagutzak dira. Elektronikan osagai bereziak erabiltzen dira, horregatik bakoitzaren funtzionamendua, ikurra, erabilpena jakitea garrantzitsua da. Ekoizleek osagai bakoitzaren ezaugarri zehatzak argitaratzen ditu: gaur egun nahikoa da bilatzaile batean osagaiaren kodea idaztearekin bere ezaugarriak lortzeko.\nElektronika bi talde nagusietan banatzen da: ANALOGIKOA eta DIGITALA.\nOsagai analogikoei buruz teoria eta oinarri izango diren testuak hemen lortu daitezke: http://www.elhuyar.org/edizioak/es/Elektronika-Analogikoa/123 . (Elhuyarrek dohainik jartzen dituen testuak eskuratzeko izen-ematea beharrezkoa da).


Nola ulertzen du MONDRAGONek iraunkortasuna? — TUlankide MONDRAGON\nMahai-inguru honetan, MONDRAGON Korporazioko hainbat alorretako lau ordezkarik hartu dute hitza, iraunkortasuna hainbat ikuspegitatik aztertzeko.\nEztabaidan, Nerea Erreparaz kazetariak moderatua, partaide dira Rosa Caravell, Eroskiko zuzendaria; Iker Alberdi, Korporazioko Eraikuntza Dibisioko zuzendari nagusia; Ibon Antero, MONDRAGONeko Iraunkortasun eta Eraldaketa Sozialaren arduraduna; eta Xabier Egibar, Laboral Kutxako zuzendari nagusia.\nDenak bat datoz esatean iraunkortasuna ez dela moda bat, geratzeko etorri dela, zeharkakoa dela, negozioak kudeatzeko moduan egokitzapenak eskatuko dituela eta, zalantzarik gabe, gure etorkizuna baldintzatuko duela.\nLaburpen-bideo hau, iraunkortasunaren funtsezko alderdiak jorratzen dituen elkarrizketa interesgarri bateko laburpena da.


Kokaina banatzeaz arduratzen zen sare bat desegin dute Bilbon\nOperazioan, beste objektu batzuen artean, gama altuko hainbat auto, 44.000 euro eskudirutan, eta 350 droga gramo atzeman dituzte.\nTributu Agentziako Aduanen Zainketa Zerbitzuak eta Polizia Nazionalak kokaina banatzeaz arduratzen zen sarerik aktiboenetarikoa desegin dute Bilbon buruturiko operazioan. Operazio horretan, Bilbon bizi ziren lau pertsona atxilotzean gain, gama altuko hainbat auto, eskudirutan zeuzkaten 44.000 euro, eta 350 droga gramo atzeman dituzte, beste hainbat objeturen artean.\nEAEko Gobernu Ordezkaritzak asteazken honetan aditzera eman duenez,  taldea 2011. urte bukaeran desegin zuten, Zumaiako portuan aurkitutako 700 kilo kokainaren ikerketaren harira. Iazko urriaren 5ean Hegoamerikatik heldutako belaontzi baten barruan gordetako 700 kilo horiek egin baitituzte posible gaur jakitera emandako atxiloketak.\nZeren eta Bilboko Polizia Nazionalaren eta Antolatutako Krimenaren aurkako Inteligentzia Zentroaren elkarlanari esker, Estatuan, azken urte hauetan, kokaina eta beste hainbat estupefazienteren banaketan garrantzi handienetarikoa izan duen taldea desegitea posible izan da.\n44.000 euro eskudirutan\nIkerketa Azpeitiako (Gipuzkoa) Argibideetako 1. Epaitegiak zuzendu du, lau atxilotuen baldintzarik gabeko kartzelaratzea aginduz.\nOperazioan, gama altuko hainbat auto, 44.000 euro eskudirutan, 350 droga gramo, 100 gramo marihuana, hainbat doitasun balantza, 23 mugikor, eta 13 txartel telefoniko atzeman dituzte. Horrez gain, atxilotuekin zerikusia zuten bizileku zein lonjak ikuskatu dituzte.\nInformazio gehiago:Eitb: Kokaina banatzeaz arduratzen zen sare bat desegin dute Bilbon\n154 aldiz ikusita


Aseguruen zerbitzuak Estatu Batuetan\nikuspegi Aseguruen zerbitzuak Argitaratutako 5 months ago\nAseguruak galera ekonomikoetatik babesteko bidea da. Galera kontingente eta ziur bat izateko arriskuaren aurrean estaltzeko erabiltzen den arrisku kudeaketa modua da. Asegurua ematen duen entitatea aseguratzaile, aseguru konpainia edo aseguru garraiolari bezala ezagutzen da. Asegurua erosten duen pertsona edo entitate bat aseguratu edo aseguru bezala ezagutzen da. Aseguruaren transakzioak aseguratuak aseguruari ordaintzeko moduko galera nahiko txikia eta ezaguna suposatuko du aseguratzaileak aseguruaren konpromisoa ordainduko badu estalitako galeraren kasuan. Galera finantzarioa izan daiteke edo ez izan daiteke, baina finantza-baldintzetara murriztu behar da eta aseguratuak jabetza, jabetza edo lehendik dagoen harremanak finkatutako interes aseguratua duen zerbait izan behar du. Aseguratuak aseguru poliza izeneko kontratua jasotzen du, aseguruak ekonomikoki konpentsatuko dituen baldintzak eta inguruabarrak zehazten dituena. Aseguruan aseguruari kobratutako diruaren zenbatekoa aseguruan ezarritako estalduragatik prima deitzen zaio. Aseguratuak aseguru-aseguruak izan dezakeen galeraren bat sumatzen badu, aseguratuak aseguratzaileari erreklamazioa aurkeztuko dio erreklamazioen egokitzaile batek tramitatzeko.


Lege-oharra | creando cocina\n/ Sukaldaritza Sortzen\nDONOSTIA X MEXIKOKO CELAYA UNIBERTSITATE\nPribatutasun politika honek CREANDO COCINAk bere webgunea erabiltzean erabiltzaileek ematen duten informazioa zein baldintzatan erabiltzen eta babesten duen ezartzen du. Enpresa honek bere erabiltzaileen datuen segurtasunarekin konprometituta dago. Identifikatu zaitezkeen informazio pertsonaleko eremuak betetzeko eskatzen dizugunean, dokumentu honetako baldintzen arabera soilik erabiliko dela ziurtatuz egiten dugu. Hala ere, Pribatutasun Politika hau denboran zehar aldatu edo eguneratu egin daiteke, beraz, orri hau etengabe berrikustea gomendatzen dugu eta azpimarratzen dugu aldaketa horiek onartzen dituzula ziurtatzeko.\nGure webguneak informazio pertsonala bil dezake, hala nola: Izena, bezalako harremanetarako informazioa zure helbide elektronikoa eta informazio demografikoa. Era berean, beharrezkoa denean, eskaera bat prozesatzeko edo entrega edo fakturazio bat egiteko informazio zehatza eskatu ahal izango da.\nGure webguneak informazioa ahalik eta zerbitzu onena eskaintzeko erabiltzen du, bereziki erabiltzaileen erregistroa mantentzeko, eskaeren, hala badagokio, eta gure produktu eta zerbitzuak hobetzeko. Baliteke aldian-aldian gure webgunearen bidez mezu elektronikoak bidaltzea eskaintza bereziekin, produktu berriekin eta zuretzat garrantzitsuak iruditzen zaizkigun edo onuraren bat eman diezazukegun beste publizitate-informazioekin; mezu elektroniko hauek zuk ematen duzun helbidera bidaliko dira eta baliteke. bertan behera. edonoiz.\nCREANDO COCINAk konpromiso handia du zure informazioa seguru mantentzeko konpromisoa betetzeko. Sistema aurreratuenak erabiltzen ditugu eta etengabe eguneratzen ditugu baimenik gabeko sarbiderik ez dagoela ziurtatzeko.\nCookie bat zure ordenagailuan gordetzeko baimena eskatzeko bidaltzen den fitxategi bati deritzo, sortzen den fitxategi hori onartuz eta cookieak, ondoren, web trafikoari buruzko informazioa izateko balio du, eta etorkizuneko web-aldiko bisitak errazten ditu. Cookie-ek duten beste funtzio bat da hauekin webguneak banan-banan ezagut dezakeela eta, beraz, bere webguneko zerbitzu pertsonalizatu onena eskaintzea.\nGure webguneak cookieak erabiltzen ditu bisitatzen diren orriak eta haien maiztasuna identifikatu ahal izateko. Informazio hau analisi estatistikorako soilik erabiltzen da eta gero informazioa behin betiko ezabatzen da. Cookieak edozein unetan ezaba ditzakezu zure ordenagailutik. Hala ere, cookieek webguneetan zerbitzu hobea ematen laguntzen dute, ez duzu zure ordenagailutik edo zuregandik informaziorako sarbidea ematen, nahi eta zuzenean ematen ez baduzu. Cookieen erabilera onartu edo ukatu dezakezu, hala ere, nabigatzaile gehienek automatikoki onartzen dituzte cookieak, web zerbitzu hobea izateko balio baitu. Zure ordenagailuaren ezarpenak ere alda ditzakezu cookieak ukatzeko. Baztertzen badira, baliteke gure zerbitzuetako batzuk ezin izango dituzu erabili.\nWebgune honek zure interesekoak izan daitezkeen beste gune batzuetarako estekak izan ditzake. Esteka hauetan klik egiten duzunean eta gure orritik irteten zarenean, jada ez dugu birbideratzen zaituzten gunearen gaineko kontrolik eta, beraz, ez gara beste hirugarrenen gune horietako baldintzen edo pribatutasunaren edo zure datuen babesaren erantzule. Gune hauek beren pribatutasun-politiken menpe daude, beraz, haiekin ados zaudela berresteko haiekin kontsultatzea gomendatzen da.\nEdonoiz muga dezakezu gure webgunera ematen den informazio pertsonala biltzea edo erabiltzea. Inprimaki bat betetzeko eskatzen dizuten bakoitzean, hala nola, erabiltzaileen erregistroa, informazioa posta elektronikoz jasotzeko aukera egiaztatu edo desmarka dezakezu. Gure buletina edo publizitatea jasotzeko aukera markatu baduzu, edozein unetan bertan behera utzi dezakezu.\nEnpresa honek ez du zure baimenik gabe bilduko den informazio pertsonala salduko, transferituko edo banatuko, epaile batek agindu judiziala eskatzen ez badu behintzat.\nCREANDO COCINAk Pribatutasun Politika honen baldintzak edozein unetan aldatzeko eskubidea du.\nEdozein zalantza edo kontsultarako, ez izan zalantzarik eta jar zaitez gurekin harremanetan helbide elektroniko honetan: mario@creand-o.com\nSUKALDARITZA SORTZEN® by CRE&O - 2021 | Lege Oharra | Cookien politika


Gure irteerak: 2011\nBarakaldoko epaitegirako irteera\nTaldeak: Zallako Institutuko 4. mailako A eta B.\nIrakasleak: José Manuel Antolín, Alfonso Tejedor eta Pilar Solaun.\nNoiz: 2011/10/11 eta 2011/10/13\nUrriaren 11an eta 13an 4. mailako A eta B ikasleak Barakaldoko epaitegira joan ziren.\nEpaitegian nolako funtzionamendua duten ikasi zuten. Han, hainbat epaiketa ikusi zuten, eta bere iritzia emateko aukera izan zuten. Konturatu ziren, hango giroa ez zela pelikuletan agertzen den modukoa eta serioago portatu behar ziren.\nEpaitegian lehenengoz zer motatako epaiketak dauden erakutsi zizkieten, eta horren ondorioz zer zigorra izan ahal zezaketen ikusi zuten. Geroago epaitegietara jaitsi ziren eta hainbat epaiketa ikusi zuten, gero bere artean iritziak eman eta galderak egin zituzten.\nIkasleen iritzia: Irteera oso ondo egon zela esan zuten eta gauza piloa ikasi zuten, berriz ere bueltatzeko gogoak zituztela eta epaiketaren epaitza gogoz itxarongo zutela.\nDBHko 4Bko Josune Gómezen lagunatzarekin publikatutako sarrera\nPublicado por Teacher en 21:20 No hay comentarios:\nOsasun Publikoko laborategirako irteera\nTaldeak: Zallako institutuko 3 mailako A eta B (Errobotikako ikasleak)\nIrakasleak: Alfonso Tejedor eta Maite Sagardui\nNoiz: 2001/ 10/13\nUrriaren 13an 3. mailako A eta B Errobotika ikasgaiko ikasleak Bizkaiko Zientzia eta Teknologia Parkean dagoen Osasun Publikoko laborategira joan ziren.\nAurten ikasle hauek FLLn parte hartu nahi dute. Txapelketa horretan robota eta proiektu zientifikoa egin behar dituzte. Bisita honekin proiektuaren inguruan zituzten zalantzak argitu dituzte.\nLaborategi hauetan ikasleek nola ikertzen diren janariak, nola bilatzen dituzten bakteriak eta nola gure inguruan mikrobioz inguratuta gauden ikasi dute. Gainera, zer segurtasun neurriak hartu behar diren azaldu diete. Hau guztia laginak erakutziz, azalpenen bidez eta makinak ikusiz antzeman dute. Laborategi ezberdinetan egon dira eta bakoitzean aztertzen zituzten elementuak erakutsi dizkiete.\nIkasleen ustez, irteera oso interesgarria izan da baina erabiltzen zituzten termino zientifikoak ulergaitzak izan dira (momentuz).\nSarrera hau Alexander Gallarreta Canteli (3A) laguntzarekin egin da.\nKutxa Espazio. Donostia\nMaiatzaren 3an Donostiara abiatu ginen DBHko 2. mailako ikasleak Zientzia jorratzeko asmoz; horretarako Zientzia Kutxaespazioan izan ginen eta hainbat tailer egin genuen...\nPublicado por alfatau en 20:52 No hay comentarios:\nEtiquetas: teknologia, zientzia


Badator danbor hotsa - Azpeitia - uztarria.eus\nBadator danbor hotsa\nUztarria.eus 2010-01-19 13:01\nLoiolabide Zahar taldeko danborjoleek bihar estreinatuko dute sukaldari jantzia.\nIaz bezala, bakearen eta konponbidearen aldeko aldarria egin eta minutuko isilunea egingo da plazan\nBiharko banderaren jaitsieran Sanjuandegiko Loiolabide Zahar talde berriak hartuko du parte\nIkusi 2010eko helduen danborradako irudiak: bilduma I, bilduma II eta bilduma III\nSansebastianak helduen danborradarekin hasiko dira gaur gauean. Aurtengoa 53. danborrada izango da, eta 22 taldek hartuko dute parte. Horiez gain, herriko Musika Banda eta gastadoreek ere hartu dute parte festan.\n22:15ean abiatuko dira danborjoleak Olazko Amaren plazatik, eta kalez kale ibiliko dira. Tartean, Soreasuko Sebastian Donearen parrokia aurrean gelditu eta bi pieza joko dituzte bandaren laguntzarekin: Sebastian martxa eta Soreasuko Sebastian. Danborrada bukatu aurretik herriko plazan bilduko dira talde guztiak, eta, gauerdian, Sebastian martxa entzuten den bitartean igoko dute bandera udaletxean.\nBakearen eta konponbidearen alde\nAzken urteetan (iaz ez) Amnistiaren Aldeko Mugimenduak proposatu eta danbor taldeen artean onartutako testua irakurri ohi izan da. Iaz, herriko egoera zela medio, ez zen testurik irakurri; minutuko isilunea egin zuten talde bakoitzeko zuzendariak Konponbidea. Elkarrizketa. Euskal Herria. Hitza eta erabakia. Bakea. leloa zuen pankartari eusten zion bitartean. Aurten ere, iaz bezala, danborrada plazan den bitartean ez dute testurik irakurriko. Hainbat gora beheraren ostean, atzo, lehengo urteko moduan, bakearen eta konponbidearen aldeko minutuko isilunea egitea erabaki zuten danbor taldeetako ordezkariek.\nAurten, Udaleko Festa Batzordeak Pedro Illarramendi herritarra omenduko du danborradan 50 urtean zuzendari ibili delako. San Sebastian bezperan jasoko du oroigarria udaletxeko balkoian. Illarramendiren ustez oroigarri honek "50 urtetako lana biltzen du". Illarramendik, 1956an, lehenengo danborrada egin zenean, Oargi taldeko zuzendari irten zen. Orduz geroztik, duela bi urtera arte, Alkartasunako zuzendari izan zen. Aurreko urtean danborra jotzen hasi zen eta aurten ere danborra jotzen irtengo du Alkartasuna taldean. Haren ordez, Karlos Iriarte izango da zuzendari berria eta Illarramendik Uztarria-ri jakinarazi dionez "gustura nago zuzendari berriarekin; zuzentzerako orduan oso keinu politak eta adierazkorrak ditu, asko transmititzen du".\nSoreasuko Sebastian piezak 25 urte\nSoreasuko Sebastian pieza 1986ko helduen danborradan jo zuten aurreneko aldiz. Gaur, 25 urte beteko ditu Jose Luis Frantzesena azpeitiarrak konposatutako abestiak, eta 25. aldiz joko dute bai Parrokian eta baita herriko plazan ere.\nBihar, San Sebastian egunean, danborradak jarraipena izango du. Goizean Ardozaleak eta Gure Ametsa taldeetako kideek herriko kaleak alaituko dituzte musika bandaren laguntzarekin. Ondoren, parrokiatik prozesioa egingo dute.\n12:30ean, haurren danborradaren txanda izango da. 500 haurrek baino gehiagok hartuko dute parte eta hamaika talde izango dira. Naiara Goenagak Imanol Eliasen laguntzarekin diseinatutako karroza ere izango da danbor taldeen atzetik. Karrozaren gaia Azpeitia, 700. urteurrena izango da. Bertan, Itsasi dantza taldeko haurrak joango dira.\nGauean, berriz, festei bukaera emateko bandera jaitsiera egingo dute. 23:15ean hasita kalez kale ibiliko dira Txalintxo, Arauntza, Sanjuandegi, Izarraitz Txoko eta Sanjuandegiko Loiolabide Zahar taldeak, eta ondoren plazan bandera jaitsiko dute sansebastianetako doinuen laguntzarekin.\nLoiolabide Zahar taldearentzat danborradan parte hartzen duen lehenengo aldia izango da. 46 danbor jole, zuzendari handi eta txiki bana, bi kantinera eta banderaduna ibiliko dira herriko kaleetan bandera jaitsi aurretik. Azken talde horrek prest du sukaldari jantzia.\nHona sansebastianetako egitaraua:\nUrtarrilak 19, gaur. San Sebastian bezpera\n22:15.Helduen danborrada. Olazko Amaren plazatik irtenda.\n24:00.Herriko plazan, danborradako doinuak joko dituzte helduen danborradako taldeek.\n00:30.Zo Zongo Perkushow taldearen kalejira.\nUrtarrilak 20, bihar. San Sebastian Eguna\n09:30.Izarraitz txistulari taldearen eta Musika Bandaren goizeresia. Ardozaleak eta Gure Ametsa danbor-jotzaileen taldeak.\n10:15.Udalbatza udaletxetik Soreasuko\n10:45.Meza nagusia, parrokian.\n12:00.Sokamuturra, herriko plazan. Arno ganadutegiko zezenak aterako dituzte.\n12:30.Haurren danborrada hasiko da, Aranetik.\n16:00.Haurrentzako parkea, Olazko Amaren Plazan.\n16:30.Sokamuturra. Erdikalean, herriko plazan, Goiko kalean, Errebalean, Hartzubian eta San Martingo Estratan, Done Jakue kalean, Elizkalean, Plaza Txikian eta Enparan kalean. Arnoko zezenak.\n17:00.Aspeko pilotarien partidak, Izarraitz pilotalekuan. Lehengoa: Ongay eta Urberuaga Ibai Perezen eta Galarza VI.-aren kontra. Bigarrena, Bigarren Mailako Binakako Txapelketakoa: Saralegi eta Eskudero Berasaluze IX.-aren eta Larrinagaren kontra.\n20:00.Zo Zongo Perkushow taldearen kalejira.\n23:15.Bandera jaisteko danborradaren hasiera. Olazko Amaren plazatik irtengo dira eta honako ibilbidea egingo dute: Done Jakue kalea, Elizkalea, Enparan kalea, Erdikalea eta herriko plaza. Parte hartuko duten taldeak: Txalintxo, Arauntza, Sanjuandegi, Izarraitz Txoko eta Loiolabide Zahar eta Musika Banda.\n24:00.Bandera jaitsiera, plazan


Buruak gainezka egingo dizu? - Ekion\nLaneko egitekoak, etxeko egitekoak, datuak, bilerak, prestaketa lanak, erosketak… ufa! Batzuetan egoerak gainezka egitea normala da.\nAgendan idatzi daiteken guztia, burutik kendu!\nHorixe da gaurkoan eman nahi dizugun gomendio nagusia. Baina, noski, ez dugu horretara mugatu nahi soilik. Burutik kendu bai, baina, beste leku batean jarri beharko dira egiteko horiek guztiak, ezta?\nOharrak idazteko aplikazioak:\nKeep aplikazioa gomendatzen dizugu, mugikorrean erabiltzeaz gain, ordenagailuko nabigatzailean ere sinkroniza dezakezulako.\nBestetik, mugikorrean bertan, badaude oharrak gordetzeko aurrez instalatutako aplikazioak. Horiek ere aukera onak dira, zalantzarik gabe.\nGarrantzitsua iruditzen zaigu oharrak idaztea eta urgentziaren arabera ala gaien arabera sailkatzea. Keep aplikazioak, hain justu, gai bakoitzeko lauki bat sortzeko aukera ematen dizu eta berau nahi duzun kolorearekin eta izenburuarekin bereiz dezakezu.\nGuri asko gustatzen zaigu egitekoen zerrenda bat osatzea gai bakoitzeko. Eta horretarako, TIK-ak egin daitezken zerrendak erabiltzen ditugu. Keep aplikazioaren onena, nahi bezainbeste gai eta nahi bezainbesteko luzerako zerrendak egin ditzakezula da: ez dago mugarik.\nBaina, beste modu bateko oharrak ere sortu daitezke, epe luzeagoan osatzen joan beharrekoak. Esaterako, inspirazio-iturri izan daitezkeen baliabideen zerrenda (hau ez da tik bidez adierazteko zerrenda; baizik eta beharra duzunean kontsultatu nahi duzun zerrenda); irakurri nahi dituzun liburuen zerrenda; ikusi nahi dituzun serien zerrenda; noizbait egin nahi dituzun eskapaden zerrenda, etab.\nPraktikoa eta erraza da gaurko gomendioa aplikatzea; beraz, aurrera!\nEkion 2022-03-15 2022-05-17 Baliabideak\n← Eider Eibar: Kokoak\nEkintzailetzan bakarrik ez sentitzeko baliabideak →


BILL CLINTON-EN ARGAZKIAK JEFFREY EPSTEIN BIKTIMA GAINAZALEN MASAJEA JASOTZEN NAZIOARTEKOA - BESTE BATZUK\nNagusia Beste Batzuk Bill Clinton-en argazkiak Jeffrey Epstein biktima gainazaletatik masajeak jasotzen\nAstearte gauean Bill Clinton-ek Joe Biden presidentetzarako hautagai demokratikoa ontzat eman baino ordu batzuk lehenago, Daily Mail egunkari britainiar garrantzitsuenak, inoiz ikusi gabeko argazkiak argitaratu zituen AEBetako presidente ohiaren itxura denez, Chauntae Davies ustez Jeffrey Epstein biktimaren masajea jasotzen. .\nBill Clinton AEBetako presidente ohia (Fitxategiaren argazkia). Irudi Kreditua: ANI\nOrdu batzuk lehenago Bill Clinton demokratikoak onartuko zituzten presidentetzarako hautagaia Joe Biden astearte gauean, britainiar nagusia albistegia, eguneroko posta , inoiz ikusi gabeko argazkiak argitaratu zituen AEBetako presidente ohiaren ustez itxuraz Jeffrey Epstein-en masaje bat jasotzen biktima, Chauntae Davies. Errebelazio harrigarri batean, britainiar nagusia albistegia, eguneroko posta , inoiz ikusi gabeko argazkiak kaleratu zituen asteartean Bill Clinton AEBetako presidente ohiarenak itxuraz Jeffrey Epstein ustezko gazte baten masaje bat jasotzen biktima.\nGarai hartan 22 urte zituen Davies-i Clinton-i masajea egiten ikusten zaio aulkian eroso eserita dagoen bitartean. Eguneroko posta elektronikoaren arabera , Ghislaine Maxwell Epstein-en ustezko elkarteak Davies-i Clinton masajea egitera bultzatu zuen lepo gogorra zuela salatu baitzuen, Epstein-en hegazkin pribatu ospetsuan (Lolita Express) lo hartu ondoren Afrikara egindako bidaia humanitario batean 2002ko irailean.\nUztailean, Maxwell atxilotu zuten eta gaur egun kartzelan dago Epstein-en sexu trafikoa lantzeagatik leporatuta. Irudietako batean, Clinton kolore horiko alkandora argiarekin eta galtza beixekin jantzita ageri da eskuak altzoan pausatzen dituen bitartean. Davies, irudi berean, atzean dagoen aulki baten gainean belaunikatuta ikusten da masaje egiteko.\nArgazkiei erantzunez, Daviesek, 40 urte inguru dituela, egunkariari esan omen zion 'Irudia bitxia dirudien arren, Clinton presidentea jaun ezin hobea izan zen bidaian zehar eta ez nuen erabat jokaldi txarrik ikusi.' Aipatu zuten, gainera, masajea hegazkinak Portugalen berriz hornitzeko geldialdia izan zutenean gertatu zela.\nDavies-ek, Maxwellek kontratatu ostean Epstein-ek hainbat aldiz bortxatu izana salatu zuen eta esan zuen 'harrituta' zegoela Clinton hegazkinera igotzen ikustean eta 'xarmangarria eta goxoa' zela. 'Ghislaine dibertigarria izan zen eta masajea egin nezakeela esan zuen. Denek barre txikia zuten baina Ghislaine bere britainiar nagusian azentuak azpimarratu zuen eta ona nintzela esan zuen. Orduan, lehendakariak galdetu zidan 'pentsatuko al zenuke arrakala ematea', esan zuen Daily Mail-ek.\nDavies lotsatu batek esan zion Clintoni: 'Alde txarra daukat, belauniko jartzea axolatuko al zenuke?' Laster argitaratuko den bere memorian ateratako zatian, Daviesek zera esan zuen: 'Groggy nintzen eta beti izan dut oinak ahoan sartzearen erregina'.\n'Une batez gela isildu egin zen. Ezin nuen sinetsi hori esan nuenik. Hitzak besterik ez ziren atera zer esaten ari nintzen edo nori esan nion konturatu baino lehen. Orduan, aurpegiak suaren kolorea hartu bazion ere, barre egin zuen. Gela osoa ere barre egiten ari zen. Eta, bera zen kirol ona izaki, eseri egin nintzen angelu hobea lortu ahal izateko ', gaineratu du. Epstein, Manhattanen eskegi zuen iazko abuztuan kartzelan, bere hegazkin pribatua neska txikiak New Yorkeko luxuzko etxeetara garraiatzeko erabiltzea leporatu zioten , Palm Beach , Mexiko Berria , eta Paris. Estatu Batuetako goi kargudunek eta pertsonaia ospetsuek ere bidaiatzen zuten Epstein jetean.\nAurretik, Clintonen bulegoak hegazkinean egindako bidaiei buruzko agiria eman zuen eta orduko presidenteak Epsteinen sexu trafiko delituak ezagutzen zituela ukatuz. 'Clinton presidenteak ez daki ezer krimen izugarriez Jeffrey Epstein inFloridaren erruduntzat jo zuen duela urte batzuk edo aurretik New Yorken salatua izan zutenekin ', dio agiriak.\n2002an eta 2003an, Clinton presidenteak lau bidaia egin zituen guztira Jeffrey Epstein hegazkinean: bat Europara , bat Asian, eta bi Afrikan , Clinton Fundazioarekin lotutako geldialdiak barne. Langileak, Fundazioaren aldekoak eta bere Secret Service bidaia bakoitzeko hanka guztietan egindako xehetasunak 'gaineratu zuen. (ANI)\norain ikusten nauzu orain ez duzu botatzen\nPribatutasun Politika Hezkuntza Garraioa Nekazaritza-Basogintza Teknologia Zuzenbidea Eta Gobernantza Osasuna Kirolak Garbitu Artea Eta Kultura\n9. denboraldi lotsagabearen aktorea\ndragoi bola super mang


Lauaxeta Ikastola: Kultur aniztasuna Lauaxeta Ikastolan\nKultur aniztasuna Lauaxeta Ikastolan\nComenius programaren barruan, Europako sei herrialdeko eskolatako ordezkariak ikaslegoarekin aniztasun kulturala lantzeko asmoz aste honetan Lauaxeta Ikastolan alkartu dira.\nEuropa mendeetan zehar euren nortasuna mantendu izan daben kultura ezbardinetaz osoturiko errealitate bat da. Comenius proiektuen bidez, Europako erakundeak ikasleen aldetik aberastasun kultural hori ezagutzea eta eurenganako errespetua lantzea bultzatzen dabe.\nEuropar alkartrukatze esparru honen barruan, Lituaniako, Greziako, Turkiako Alemaniako eta Italiano eskoletako ordezkariak kulturartekotasuna Europan lantzeko bat egin dabe aste honetan Lauaxeta Ikastolan\nProiektuaren ardurea daukan irakaslegoaren lana herrialde ezbardinetako ikaslegoak norbere ezaugarri kulturalak ezagutzera emon, hizkuntza, kirolak, abestiak, dantzak e.a., eta besteenak ezagutu ahal izateko dinamikak adostea eta koordinatzea da.\nHonez gain, Ikastolako ikaslegoak, gure kulturara apur bat gehiago hurbildu daitezen, euskal dantzen erakusketa bat eskaini deutsie.


John Davis (esploratzailea) - Wikipedia, entziklopedia askea.\n1550eko urria (egutegi gregorianoa)\nBintan Island (en) , 1605eko abenduaren 27a (55 urte)\nJohn Davis (Sandridge, Devonshire, c. 1550 - Malakako itsasartea, 1605eko abenduaren 29a) itsasgizon ingelesa izan zen. Hiru bidaldi behar izan zituen bere izena daraman itsasartea 1587. urtean aurkitu arte. Falkland (Malvinak) uharteak ere aurkitzeko. Thomas Cavendish itsasgizonari Hegoaldeko itsasoetarako bidaia batean lagundu ondoren (1591-1592), Sortaldeko Indietarako beste bidaia batean hil egin zuten. Munduko deskribapen hidrografikoa ezagutarazi zuen 1595. urtean. Urte berean asmatu zuen eguzkiak itsasoarekiko duen altuera neurtzeko tresna. Iparraldeko itsasoetarako eginiko bidaien gorabeherak 1600. urtean argitaratu zuen liburu batean utzi zituen idatzita.\nOrriaren azken aldaketa: 7 abuztua 2021, 12:29.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Altsasuko Gurasoak: "Epaiketan fiskalaren eskaerak ez onartzea espero dugu"\n2018ko urriaren 23a, asteartea | Ordua Euskal Herrian 14:14:17\nUrtebete joan da Altsasuko parranda giroan istiluak izan zirenetik. Hamar gazte daude auzi honetan epaiketaren zain eta hiruk espetxean segitzen dute. Batetik, Jaione Karrera abokatuarekin eta bestetik, Antxon Ramirez de Alda eta Koldo Arnanz gurasoekin solasaldia egin du Euskalerria Irratiak Metropoli Forala saioan.\nAntxon Ramirez de Alda: “Luzea, eta era berean laburra izan da azken urtea. Adur semea kartzelan dagoen egun bakoitza amaigabea da. Nolanahi ere, jaso dugun elkartasun zabalarekin oso azkar pasatu da denbora”.\nKoldo Arnanz: “Erantzun gutxi eta galdera asko ditugu. Zergatik tematu dira Altsasuko herriarekin? Zergatik zigortu nahi dituzte hain gogor gure seme alabak? Zergatik ari da gertatzen egoera hau, orain? Nor dago auzi honen atzean?”.\nJaione Karrera: “Epaiketan abokatuok agerian utziko dugu Altsasuko gertaerak ez zirela terrorismoa izan. Ez zegoela aurretik deus prestatuta. Froga eta lekuko asko ditugu. Taberna giroko erasoa izan zen, besterik ez".\nElkarrizketa hau Euskalerria Irratiak argitaratu du eta CC-by-sa lizentziari esker ekarri dugu ARGIAra.


Durangoko Udala, demolizio enpresa - Anboto.org\nDurangoko Udala, demolizio enpresa\nDani Maeztu Perez (EH Bildu) 2018-02-10 08:30\nGustua hartu dio Durangoko udal gobernuak eskabadoreen zaratari. Gustua hartu dio eraikita dagoena, erabili beharrean, eraisteari edo demolitzeari. Aurreko asteetan, ikusi izan dugu zelan bota den tren geltoki zaharreko eraikina.\nZertarako? Beste garai batean diseinatu eta bulego itxi batean onartutako proiektu faraoniko bat egiteko. Ziurrenik, onartuta dagoen bezala sekula egingo ez dena, baina birpentsatu beharrean, dagoena zelan berrerabili daitekeen erabaki beharrean, eskabadorak sartu dituzte, eta gero gerokoak.\nBaina orain Ezkurdin dauden makinak laster Montevideo kalera mugituko dituzte, eraikita eta gainera kasu honetan erabilita dagoen eraikin pribatu bat botatzeko. Gaztetxea hain zuzen ere. Horretarako, gaur bertan, Durangoko PNVk eta PSEk hitzarmen bat sinatu dute Jaurlaritzaren URA agentziarekin. Durangoko herriak 430.000€ inguru gastatuko ditu, pertsona pribatu batek (udalean oso ondo dakite nor den) eraiki zuen eraikin bat botatzeko. Bai, errekaren gainean dago, 1964. urtetik hain zuzen ere, ilegalki eraiki zenetik, garai hartako udalaren oniritziarekin. Geroztik hor egon da, eta orain, inoiz baino bizi gehiago daukanean, eraiki zutenei erantzukizunik eskatu barik, durangar guztiok bere eraispena ordainduko dugu. Argi daukat, ez nire diruarekin. Denbora gutxi daukagu, eta ikusi dugu tren geltokiarekin zer gertatu den. Hemen ere eskabadorak bertan egon arte itxarongo dugu?


Bolivia egunez egun\nElkarrizketa eta erreportaje idatziak\nBilaketa Hitza: Dena Diarioa Argazkiak Bideoak\nEgilea: Amets Arzallus\nPhoto © Txomin Txueka / ARGIA Magazine\nIndigenen begiak jaiki direnotan zapatistaz betea agertu da La Paz. Tira, nik deitzen nien zapatista, ez nien galdetu ea Marcosen jarraitzaileak ote ziren. Baina zapatista ezizendatu nituen, kale kantoian eserita, zapata arrantzan egoten zirelako. Ea zein lokarri harrapatuko, zein zapata ekarriko, txanpon baten truke, distira emateko. Eta txiste merke hori pixka bat garestitze aldera, zapatista deitzen nien, burua estalirik zeramatelako. Begirada bakarrik zuten agerian, zapata zikinak nork zituen ikusteko behintzat. Gainontzean, zapata garbitzaile denak kapusaidunak ziren. Eta La Paz osoan zegoen zabaldua Armada Zapatista.\nerantzunak (3) guztia irakurri\nEskuina eta ezkerra borrokan bizi dira beti. Ezkerrak ukabila erakutsiko dio eskuinari, eta eskuinak erdiko behatza ezkerrari. Naturak ere, elkarri bostekorik ez emateko moduan egin zituen. Saiatu nahi baduzue, alferrik da, ezin dute elkar egoki hartu. Baina nago, eskuinak eta ezkerrak, elkarren beharra dutela bizitzeko. Bat bestea gabe ez litzatekeelako ezker, eta bestea bata gabe ez litzatekeelako eskuin.\nerantzunak (1) guztia irakurri\nEhun kilometro oinatz\nAndeetako goi mendietan badira Tata Intik bakarrik ezagutzen dituen herrixkak. Bidea ere galdu egiten omen da haien bila abiatzean. Hango zuhaitzek ez dute sekula inkarik ikusi, hain gutxi kolonizatzaileen zaldi zuririk. Mundua ez da iristen han goooraino. Baina gutunak bai. Eta ez ditu haizeak eramaten.\nEgurrezko zubi baten gainean nator egun batetik bestera; kartzelatik hotelera. Zubia zalantzaka hasi zait bide erdian, eta beherantz begiratu dut. Begiak eroriko ote zaizkidan beldur, atzera egin dit buruak, amildegi baten gainean nabilela ohartu naiz. Bertigoaren kontra hitzak baino ez ditut, eta hitzen gainean hanka jarriz, pausoz pauso, iritsi naiz hotelera: Hotel Latinora.\nErnesto izena zuen Che Guevarak. Askapen Nazionaleko Armadako gudaria zenean Bolivian harrapatu zuten. Gorpu itzuli zen bere jaioterrira. Diario bat utzi zuen herentzian. Diarioarekin ari naizenez ni ere, Ernestori buruz idatziko dut gaur. Ez da nikietako Ernesto hori, ez du bere begiradak halako indarrik, baina hau ere askatasunaren alde ari da borrokan. Ez duelako Chek bezala itzuli nahi bere herrira, Bartzelonara.\nPreso dago La Pazen. Eta preso denek bezala ihes egitea amesten du. Baina San Pedro kartzelan, badago ateak ongi itxita ote dauden begiratzen duen teniente koronel bat. Eta hark ere Ernesto izena du. Izenkide txarra tokatu zitzaion beraz Ernesto gaixoari ihes egiteko. Gaixoa, hala da Ernesto, eta preso batentzat iraingarria izan litekeen gaitza du: HIESa.\nerantzunak (2) guztia irakurri\nAnimaliek kamuflatzeko erabiltzen dute, eta pertsonak salatu egiten ditu. Azalaren koloreak. Olagarroa arroka bilakarazten du, eta marokoarra itsaso. Azalaren koloreak.\nEta zuk itsasoa zeharkatu baldin baduzu, bueltan zatozenean, ez duzu esan beharrik non izan zaren. Azala kolorez aldatu zaizu, eta berak bakarrik hitz egiten du: “Jesus neska, kubatarrentzat ere utziko zenuen ba eguzki pixka bat!”, edo, “hori da hori Patagonia kolorea!. Elurra soinean dakarkizu!”. Jantzi erantzian dabil azala zure gorputzean, eta joandako lekura egin egingo zaizu. Kameleoia zara zu.\nBolivia izango da munduko herri bakarra mutil koskor bat duena presidente. Hala da Evo, mutiko bat oraindik, un muchacho, indigenentzat. Eta alferrik du gainera gizon plantan ibiltzea, alferrik herria ongi gobernatzea, alferrik bizarrari bere bidea egiten uztea, Andeetako komunitate indigenetan mutil zaharra ez da sekula gizon izatera iristen. Ezta ehun urte baldin baditu ere. Ezta Errepublikako presidentea bada ere.\nKomunitateetako izpirituak dio neska mutilak ezkontzerakoan bihurtzen direla pertsona. Eta ezkontzea aski ez, haurrak ekarri behar dira gero. Zenbat eta haur gehiago ekarri, orduan eta pertsonago, eta orduan eta errespetatuago auzoan. Autobus gidari batek esplikatu zidan hori, eta azaldu nion gure hizkuntzan haur bat ekartzeari erditzea esaten zaiola. Eta kuriosoa dela, erditzeak handitzen baitu pertsona. “Bizitza ez da matematika, hermano” atera zitzaidan ba al dakit nondik. “Nola izango da ba? –hark- Pentsa, bi pertsona behar dira bakar bat egiteko, eta hala ere gero eta gehiago omen gara munduan. Nork ulertzen du hori hermanito?”.\nArotzarena. Ezaguna da apaizak enbor puska batetik Jesukristo ateratzeko galdetu zion arotzaren istorioa. Niri aitonak kontatu zidan. …baietz, ez zela milagro, eta enbor puska hartatik Jesukristo ateratzeko azkar… bi aldiz esan omen zion, eta zozoak alde egiterako okila hasia zen lanean. Handik bi egunera, apaiza, lana bide onean ote zen ikustera pasa zenean, arotzak enborra “txotx” esateko moduan ezpaldua omen zuen. Sermoia botatzen hasi zitzaion orduan: “aitaren eta semearen! Baina, zer ari haiz moteil? Ez al diat esan hortik Jesukristo ateratzeko?” Eta okila, abila: “hemen baldin bazegok laster atera beharko dik!”.\nBushek irakurtzen badu pentsatuko du kokainaz hitz egin behar dudala. Baina ez da oso usaimen finekoa Bush. Evo ez baita kokaina zalea, nahiz eta sudurreko trenkadatik operatua dagoen. Hori ederki asko dakigu guk, tamalez. Esplikatuko dut zergatik.\nEuskal Herritik Boliviara abiatu ginenean, esku batean hegazkin txartela genuen, eta beste eskuan Evoren baietza. Baina hara iristean jabetu ginen Bolivian hitzak zein gutxi balio duen. Han baietz dioenak, agian dio. Eta agian bai da agian ez. Pazientzia handia behar da. Jauregi Presidentzialeko eskailerak oso luze egin zitzaizkigun. 3.500 metroan geunden… Zorabiatuta erortzekotan egon ginen behin baino gehiagotan, eta gora iritsi baginen, suerteagatik baino gehiago izan zen egoskorragatik. Ez dut esango zein giltzarekin zabaldu genuen azken atea, batik bat, ez baitzen giltza bakarra izan, baina esan nezakeena da presidente gaixoari armiarma sare oso bat josi geniola inguruan. Eta kostata baina erori zen.\nerantzunak (6) guztia irakurri\nHan goitik ez da itsasorik ikusten\nSuitzatik ere ez da ikusten, baina ez da berdina. Boliviak galdu egin zuen itsasorako irteera Pazifikoko Gerran, Txilek kendu zion, lehendik gutxi zeukala-eta. Eta galdutakoa beti sentitzen da are norberago. Hankamotza ere falta duen zangoarekin oroitzen da beti. Eta Bolivia hankamotz gelditu zen gerran.\nDenek landatuko zuten zuhaitzen bat, eta haurren bat ere ia denek ekarriko zuten mundura. Baina Bolivian liburua idaztera iritsi denak ere ez du itsasorik ikusi. Badirudi, lapurtu ez ezik, bistatik kendu ere egin zietela. Pentsa, hiriburu administratiboa ere, La Paz, itsas mailatik 3500 metrora dago. Urruti badaezpada, murgilaldia egiteko tentaziorik izan ez dezan.\nerantzunak (4) guztia irakurri\nEz da Boliviaraino iritsi hamabi puntuko karneta. Baina taxi bakoitzean igotzen ginenean hamabi puntuk hari zenbat iraungo ote zioten kalkulatzera jolasten ginen. Ez dut uste inork kilometroa osatu zuenik. Eta izan ziren lehenengo stopera ere iritsi ez zirenak. Baina marka guztiak hautsi zituena, gaztetxo bat, nik atea itxi baino lehen aireratu zena: “Kaixo compañeros, niri El Rayo deitzen didate”.\nIMA. Hegazkin txartelak eskura luzatu zizkigun bulegaria: “Hemendik hiru ordura aterako da hegazkina”. Banku batean eseri ginen, Barajasen. Pasa ziren orduak, hiru, lau, bost, sei... eta gu han. Marmol berdezko estatua bat nuen ondoan, eseria, konpainia egiten. Artista zahar bat omen zen, isilik egon zen, kexatu gabe. Galdetzekotan egon nintzen ea berak ere Air Madridekin hartu zuen hegaldia. Madrid- Lima.\n© 2005 ARGIA.eus


Fisioterapia tratamenduak - Myriam Amunarriz Fisioterapia\nAtal honetan, nire zentroan egiten ditudan fisioterapiako teknika eta tratamenduak ikus ditzakezu. Kasu bakoitza aztertu ostean, pertsona bakoitzari dagokion tratamendua egokitzen diot bere osasuna arreta handiz zaintzeko xedez.\nKINESOTAPING EDO BENDAJE NEUROMUSKULARRA\nAZALEKO ETA SAKONEKO PUNTZIOA\nFIBROLISI INSTRUMENTAL MIOFASCIALA\nFISIOTERAPIA NEUROLOGIKOA (BOBATH)\nKinesiotaping edo bendaje neuromuskularra\nBendaje neuromuskularrak, fisioterapiako tratamendu ezberdinetan laguntzen dit arazo muskulueskeletikoak eta minak konpontzeko teknika gisa, bezeroen mugikortasuna ahalik eta gutxien murriztuz. Kirol lesioetatik indarberritzeko denbora murrizteaz gain, kinesiotaping-ak edozein adin eta baldintzako bezeroak tratatzen laguntzen dit.\nBenda mota honi esker, muskuluaren babesa eskuratzea, jarrerak egokitzea, mina arintzea, hantura murriztea eta odol zirkulazioa hobetzea lortzen dut.\nAzaleko eta sakoneko puntzioa / ziztada\nAzaleko eta sakoneko puntzio tratamenduak burutzen ditut, tentsio puntuak kentzeko. Honen helburua muskulua erlaxatzea da, muskulu puntua edo nodulua askatuz, muskuluen gainkarga, traumatismo edo kontrakturetan.\nMina arintzeko modu nabarmena izateaz gain, ziztada hauei esker, minduta ditugun muskulu zuntzen berreskuratze prozesuak azkartzen dira, giharra erlaxatu eta desblokeatuz.\nDrainatze linfatikoari esker, linfaren zirkulazioa hobetzen dut, hanturak, edemak eta likido organikoen erretentzioak ezabatzen lagunduz.\nArazo ezberdinak tratatzeaz gain, drainatze linfatikoaren eskuzko teknikaren bitartez, nerbio eta immunitate sistemen egoera hobetzea lortzen da.\nFibrolisi instrumental miofasziala\nTeknika honekin giharren, lotailuen, tendoien eta hauen estalduren arteko atxikimendu eta fibrosiak ezabatzen saiatzen gara.\nHonetarako erabiltzen ditudan instrumentuek tratatutako muskuluen mugimendua hobetzen eta normalizatzen laguntzen dit.\nTeknika neuralei esker, nerbio sistema periferikoaren egituren mugimendua bultzatzen dugu, giharren lesio eta minen aurrean.\nErabiltzen ditudan neurodinamikako teknikak, zerbikalen arazo ugariri aurre egiteko oso baliagarriak dira, eta baita tunel karpianoko eta ziatikako arazoak tratatzeko.\nBendaje hauen erabilerak giltzadurak egonkortzen edo posizio konkretu batean mantentzen laguntzen dit, mina saihestu eta bere atsedena bultzatuz.\nPrebentziorako helburuaz gain, teknika honek ehun muskularren eta tendoien tentsioak murrizten ditu, bezeroaren indarberritze epea laburtuz.\nCyriax teknika, eskuzko teknika sakon bat da, masaje espezifiko baten bitartez tendoien eta lotailuen arazoak tratatzeko erabiltzen dena.\nBere aplikazio nagusien artean, Cyriax masajea bihurduren, tendoi arazoen eta orbainen aurrean erabiltzen dut.\nLanean erabiltzen ditudan zinesiterapia tekniken multzoak, egiturak luzatzen laguntzen dit, gihar ehunen elastizitatea eta luzapena hobetuz.\nBurutzen ditudan tratamendu neurologikoak Bobath kontzeptuan oinarritzen dira eta burmuineko kalteak dituzten pertsonen errehabilitaziorako erabiltzen ditut. Kontzeptu honen bitartez, lesio neurologikoek sortutako mugimenduen alterazioa aztertzen dugu, indarberritze motorra eta zentzumenen hobekuntza bultzatzeko.\nTratamendu oro aplikatzerako orduan, aldez aurretik pertsona bakoitzaren egoera arreta handiz aztertzen dut, bezero bakoitzari behar duen tratamendua pertsonalizatuz.


Sortze-askatasunak ez du mugarik | 31 eskutik\n← Literatur itzultzaile baten egunkaria (I)\nIspiluaz, senaz eta itzulpenaren mugez →\n2012/12/14 · 7:00\nSortze-askatasunak ez du mugarik\nJakina, nola ez ba. Hizkuntza erabiltzean, bat sortzaile eta herrikoi edo kultu edo espezializatu edo artista jartzen denean, ez dago mugarik. Hori besterik ez genuen behar. Zeinek debekatuko dit edonondik jarri beharrean eonondik jartzea? Ez dago itxurarik bataren eta bestearen artean; eonondik askoz ere musikalagoa da, eta, herrikoiagoa, natualagoa. Eta eronondik ironikoa zer? Ez noski eroren oihartzuna duelako, baizik eta zenbait eskualdetako jende mota baten hizkera musikamotzari keinu ironiko gaizto sortzailea egiten diolako.\nBeraz, hizkuntzarekin sortzen eta sortzen ari garenean, hizkuntza asmatzen eta asmatzen ari garenean, mugarik ez mesedez, arau irentzailerik ez. Horri ez dago kontra egiterik, kitto. Dena dela, sortzaile amorratuak eskaintzen dituen emaitza guztiak aitzakiarik gabe onartzea besterik ote den nago; asmatzen eta asmatzen ari denak zer esan nahi duen asmatu behar dugunok tartean arautxoren bat beharko ote litzatekeen pentsatzen hasten gara. Besteok ere, irensleok ere, zer esana ba ote dugun edo.\nHau esan beharrik ez zegoen, baina esan beharra neukan, hara. Inori zuzenean, ez; geroni, izatekotan.\nTagged as sortze-askatasuna


Izapide – Competitiv'eko\nIzena eman gure newsletterentzat\nEspezializazio arloen hautua\nBalio kateen finkatzea\nETE-ITE-en beharrak berrikuntza arloan\nLurralde-enpresa arteko konbergentzia\nGure 3 poloak\nEspezializazio estrategien gisako lurralde mailako ekonomia aldaketa programa baten helburuak hauek izan daitezke:\nLehentasunezko laguntzak eta inbertsio politikak, adieraziak izan diren beharrei eta aurkitu arazoen konponbidea atzemateari eskaini\nLehiakortasun mailako abantailak eta eskualdearen bikaintasun ahalmena agerrarazi\nPraktikan oinarrituz, berrikuntza teknologikoa sustatu, arlo pribatuko inbertsioa bultzatzeko\nHunkituak diren alderdiekin elkarlanean arituz erabateko partehartzea eta berrikuntza eta esperimentazioa sustatu\nEgintzetan oinarritu eta gainbegiratze bat eta ebaluaketa sistemen proba bat egin.\nTestuinguru honetan, COMPETITIV’eko egitasmoak ondoko eskema zehazten du bideorri gisa honen hedapenerako, besteak beste aukeratu beharreko bi alorren hautua eta hiru lurraldeei erantsi S3-ei lotuak diren bi poloren sortzea:\nVisualiser la feuille de route\nEuropar Batzordeko aditu multzo batek, I eta G arloko indarra eta honek hazkunde ekonomiko mailan dakarrena lerrokatzeko, 2006 eta 2009 artean eraman gogoeta ekonomikotik dator espezializazio adimendun kontzeptua.\nHelburu honen lortzeko, erabakia izan da baitezpadakoa dela europar eskualdeek lehiakortasun mailako aabantzailak sortzeko ahalmenak dituzten teknologia eta jakintza arloak argiki identifika ditzaten, eta haien politikak eta baliabideak arlo hauetara bihur ditzaten nagusiki.\nRIS3 kontzeptuari lotu bi aspektu daude, molde berezi batean (Aranguren et al., 2016) :\nEskualdeen ibertsioak nagusiki ikerkuntza, garapena eta berrikuntzari eskaini behar diete lurraldean. Lehentasun hauek, lurraldeak gaur egun dituen indarretan bermatu behar dukete eta, aldi berean, jalgitzen diren geroko aukerak identifikatu eta ustiatu.\nEskualdeko eragile nagusiak, enpresak, gobernua, unibertsitatea eta jendarte zibila parte harrarazten duen enpresaritzaren ezagutzeko prozesu bati erantzun behar die lehentasunen hautuak.\nEgitasmoak berez ez ditu enpresen inbertsio eta berrikuntzak diruztatzen.\nPodere publikoengan gelditzen da zeregin hau, hauek baitute lurralde mailako enpresaritza aurkikuntza (berrikuntza jardueren identifikazioa eta sustapena) aktibo geldi dadin lagundu behar.\nEnpresaburuak eta beste erakundeak (unibertsitate eta ikerkuntza zentroak) espezializazio estrategia haien laguntza ekartzera bultzatzea\nLaguntza honen eraginkortasuna ebaluatzea, ez dadin goizegi moztua izan ez eta sobera luzaz mantendua, eta sostenguak pisu esanguratsua eta hobetzeko aukerak dituzten sektore ekonomiko batzuei zuzenduak izan dakizkien.\nJalgitzen diren espezializazioei osagarriak zaizkien inbertsioak ekartzea.\nInformazioak eskaini eta lurraldeko eragile ezberdinen artean bezain bat lurralde hau eta besteen arteko koordinazioa eta konexioak erraztea.\nBeste erronka batzuk aintzat hartu behar dira, EB-ren markoan:\nEuropako jendarte eta ingurumen sartzea berrikuntza sozialaren bitartez,\nArlo publikoko eskakizunei eta honek ekonomia eta lehiakortasun mailan duen zereginari aurre egitea,\nGobernantza orokorraren desafio berria lantzea.\nHorrek erran nahi du RIS3 bizirik den lurralde estrategia irekia eta parte hartzaile bat bezala. Honen markoan, inbertsio ildoak lehenesten ditu eskualdeko gobernuak, zientzia, teknologia eta berrikuntzan, enpresaburu, akademia eragileak eta jendarte zibilarekin lankidetzan.\nEuropar Batzordeak eskatu helize laukoitzaren kontzeptua islatzeko, ondoko 4 adar hauetako ordezkariak elkartzen ditu gobernantza sistemak bere gidaritza batzordean:\nGobernua / publikoa\nMugazgaindiko elkarlanean oinarrituz eta Euskal Herria-Akitania / Euskadi / Nafarroako clusterak, gune teknologikoak eta garapen ekonomiko agentziak inplikatuz ETE-ITE-en lehiakortasuna sendotzea da egitasmoaren helburua. Azkeneko helburua mugazgaindiko 2 lankidetza polo sortzea da.


José Florit Capella - Wikipedia, entziklopedia askea.\nJosé Florit Capella\nJosé Florit Capella (Bartzelona, Katalunia, 1941) katalan historialaria da.\nBartzelona, 1941 (78/79 urte)\nHistoriako ikasketak 1956an egin zituen, eta doktoregoa 1971n lortu zuen, Bartzelonako Unibertsitatean. Irakaskuntza Ertainetako irakasle izan ondoren, 1965az geroztik unibertsitatean jardun du irakasle gisa. 1987az geroztik historia garaikideko sailburu izan da Bartzelonako Unibertsitatean, eta 1992an irakasgai horretako katedra lortu zuen.\nDoktore-tesia Espainiako aisialdiari buruz egin zuen, eta hainbat artikulu argitaratu ditu gai horretaz. Bestalde, zenbait ikerketa egin ditu Bartzelonako Ateneoko Artxiboaz, Kataluniako gaur egungo ikonografiaz eta pedagogiaren berrikuntzaz, zinema-informazio iturritzat hartzen duen irakaskuntzaz hain zuzen.\nHoriez gainera, aipagarriak dira lan hauetarako idatzi zituen artikulu-bildumak: La historia día a día (1965, "Historia egunez egun"), Los descubrimientos geográficos portugueses (1969, "Portugaldarren aurkikuntza geografikoak"), El desarrollo económico de la América inglesa en el siglo XVIII (1970, "XVIII. mendeko garapen ekonomikoa ingelesen Ameriketan"), Política exterior de Washington (1970, "Washingtongo kanpo-politika"), Protagonistas de la historia (2 ale, 1982, "Historiako protagonistak"), Historia Universal (1982, "Historia Unibertsala"), Arrels. Historia de Catalunya (1983, "Erroak. Kataluniaren Historia"). Gainera, "Espainiaren Historia" obraren VI. alearen zuzendari izan da, A. Jutglar eta B. Muniesarekin batera.\nAldizkari espezializatuetan (Antrhopos, Universitas eta Historia y Cinema) ere idazten ditu artikuluak. Zinemari buruzko mintegi bateko zuzendari ere bada.\nAzken aldaketa 24 otsaila 2019(e)an, 14:36(e)tan


1950eko urtarrilean sortu zen Guatemalan Euzko Gogoa, 1950. urteen hamarraldi osoa ezagutuko zuen kultura aldizkaria, euskara hutsean idatzia. 1959. urtean argitaratuko zuen azken zenbakia. Gisa honetako agerkariez eta, bereziki, literatura aldizkariez mintzatu behar dugunean, gurekin egon ohi da honako edo harako kazetak eduki zuen garrantzi handiaz hitz egiteko tentazioa. Eta xirika bakean uzten ez gaituen tentazio horretara makurtzen gara ez gutxitan, adierazitako guzti-guztiak arras egiazkoak ez direla jakin arren. Iraupen laburreko saioak izaten dira maiz agerkari horiek, bolada batek ekarri bezala beste batek alde eraginikoak, negu hotzean hats bafada beroa bezain ilaunak batzuetan, hilekoaren erritmoari nekez eusten diotenak ezta nahi ere, esango dizute gehienek, bizpahiru urteren itzuliak betiereko ospearen bidean paratzen dituenak... Euskal kultura agerkariez ari naiz, jakina, ez dakit besteen berri. Badira, ordea, salbuespenak, argudiatu dit beste hainbatek. Arrazoia, badira salbuespenak, eta horrelakoetan monumentu bilakatu ohi zaigu tentazioa, ukitu ezin den monumentua. Horra tentaziotik tabura doan bide laburra.\nBizi edo ezagutu ez dugun iraganeko gauza atseginen batekin topo egiten dugunean, kopeta argitu eta, neandertal gizagaixo haiei buruz ia guztia dakiten arkeologoen ausardia berberaz, saiatzen gara gu ere iragana aurkikunde berriaren kandelaz irakurtzen. Humanoa jokaera. Eta berriro ere, tentazioz beterik datorkigu kandela. Zer egin tentazioaren aurrean? Zurruntasun kristauan heziak garenok txikitatik hasi gintzaizkion Jainkoari tentazioan erortzen ez uzteko eskatzen... Bidea egin beza, bada, tentazioak, gure haurtzaroko larrialdirik eta estuasunik gabe. Usadioak agindu bezala, alde edo kontra hasiko gara halako batean, hau eta beste esanez, unean uneko xaxaldiei men eginez... Normala baita tentazioaren aurrean erortzea. Saia gaitezen, ordea, beste zerbait adierazten, beste hori ere esaten. Hutsa litzateke nik eta orain Euzko Gogoa egundainoko aldizkaria izan zela esatea, hala izan zen arren. Interesgarriagoa dateke, nik uste, euskal kulturaren mundura jaio ginenean eta ondoko urteetan 1970. eta 1980. urteetan ari naiz gu sortu ginen hamarraldian 1950. urteetan oraingoan plazaratu zen aldizkari hura bera zergatik ez zen egundainokoen artean aintzat hartzen jakitea. Eta saiatuko naiz eskas gertatzeko beldur handiz, egia aitor dezadan auzi horren inguruan argibide batzuk ematen. Izan ere, zeharkako aipamen eta errebeseko juzku ilunen artean, ezkutuan eta ezjakinean eduki dugu ez da hau inor errudun egiteko garaia Euzko Gogoa. Euzko Gogoa, gerra galdutako euskaldunen aldizkaria\nArestian aipatu bezala, Guatemalan argitaratu zen lehenik Euzko Gogoa. Erbesteaz hitz egin beharra dago, beraz. Aldizkariaren egile, eragile eta sustatzaile garrantzitsuena, Jokin Zaitegi Plazaola apaiz arrasatearra, Francoren erregimenak baino, Elizak ezarri baitzuen erbestean, Euskal Herritik kanpo, faxistek gerrari ekin aurretik ezarri ere. Kronikariek kontatu bezala, Hego Amerikako hainbat tokitan sakabanatu zituzten jesuiten buruek Zaitegi eta beste hainbat lagun 1929an, apaiztu baino lehenago, euskaltzaleak zirelako. Apaiz huts bihurtu nahi izan zuen geroago, askeago jokatu ahal izateko. Bestalde, Zaitegik ez zuen gerra zuzenean bizitzeko aukerarik izan, Belgikako seminario batean eduki baitzuten agintari jesuitek urte haietan. Baina gerra galdutako euskalduna zen bera ere, horratik: areago, erraz frogatuko du Euzko Gogoa aldizkariak eginiko bideari oharturiko edozeinek nekez onartuko zukeela Zaitegik aldizkarian bestelako inor. Ez zen horretan halako hautsi-mautsitan hasteko aukerarik. Euskararen izenean ateak nornahiri zabaltzeko prest zegoen arren eta Euzko Gogoa bera dugu nortasun horren erakusgarri gardena, irmo eta zurrun jokatu zuen beti euskara eta euskaldunen etsaien aurrean. Horrez gainera, ezinbesteko hautua izan zen erbestea. Jokalekua Euskal Herria zen, jakina, baina hegoaldean frankismoak ez zuen deusetarako betarik ematen. Eta iparraldean? Erdaraz ohitutako dinamikak baizik ez zuela balio ematen zuen iparraldean, zer esanik ez Parisen. Bost urte zeramatzan Zaitegik Guatemalan goi mailako irakasle Euzko Gogoa proiektuari ekin zionean; poltsa isila hazi xamarra zuen orduan, irakaskuntzak emaniko mozkinak eta, Orixeri eskuartean zerabilen egitekoen berri eman zionean. Bizibidea emango zion, idaztea truke, eta baietz Orixek, lagunduko ziola. Horrenbestez hasiko ziren lanean.\nErbesteak, azkenik, zentsura frankistaren eta autozentsura garratzago baten atzapar latzetatik urrun lan egiteko aukera eman zion Zaitegiri inolaz ere. Arazo handiak izan zituen Euzko Gogoa aldizkariak banatzeko orduan, poliziaren eskuetan gelditu ziren sail asko, eta ez zen erraza Hego Euskal Herriko idazleak eta idazleen lanak koordinatzea. Nolanahi ere, aldiro esan beharrekoak esanda ere, Euzko Gogoak ez zien inoiz zuzenean aurre egin agintari frankistei, bai ordea, euskararen etsaiei ez ote dira berberak, argudiatuko dit hainbatek, eta horien artean leku berezia eduki zuen, Euzko Gogoaren hamar urteetan, Elizaren hierarkiak. Ohar txiki bezain garrantzitsu bat egin beharra daukat. Salaketa horiengatik guztiengatik ere, beste inor baino bortizkiago zurratu zituen Euzko Gogoak etxekoak erbesteko buruzagi abertzaleak, euskararen geroaz ustez arduraturik zeuden pertsona eta erakunde batzuk, Euskaltzaindia bereziki, eta, oro har, euskaldun guztiak beste «kanpoko» horiek guztiak baino. Euskaraz mintzatu, bizi eta aurrera joko zuen herria hartu baitzuen gogoan hasiera-hasieratik Euzko Gogoak. Euzko Gogoa, euskaraz jaio, bizi eta hil\n«Eztitan gaude anai berri bat Donosti aldean sortu zaigulako. Eta nolako anaia, alajaña! Badugu zertaz poztu erakutsi ditugun bideak alperreko gertatu ez diralako. «Euzko-Gogoa» ren elburua euskera izan da sortu zan ezkeroztik, euskera mailla guzietarako, euskera literatura alor guzietarako, eta euskera soilik. Literatura esatean, idaz-mota oro artu nai ditugu itz orren barnean.» (Euzko Gogoa, 1955'go Epailla-Iorrailla)\n«Egan» zebilen ozkarbi urdina ilun agertu zaigu (1956) 5-6'garren banakoan. Aldizkari ori erabateko euskaldun bilakatu zanean, gure anai berriari zorion-agur laztana egin zion gure «Euzko-Gogoa»k luze bezain zabal, baita gure iritzi apala aman ere. «Egan»ek, berriz, dakigunez, lenengoz oraintxe aiputan artu gaitu ata beltza egin digu. Bigarren agerraldiko «Euskera»ren lenengo banakoari buruz bere iritzia eman zun U.'k. Okerrean ezpagaude, bere lantxoan auxe adierazi nai zien Euskaltzaindi'ari ta bertako euskalariei, beren lanak euskeraz emateko beraren aldizkarian, alegia. Euskaltzaindia'ri ta zenbait euskalariei ori eskatzea, ordea, ONU'ri ta Einstein edo Fleming'i beren erabaki ta asmakizunak euskeraz emateko eskatzea bide da: zentzugabekeri ta quijotekeri utsa, alegia. Ori dala-ta, U. ori astinduka darabil Mitxelena iaunak, eta iseka ta ista onik egiten du bere buruaren pozetarako ta irakurlearen saminetarako.» (Euzko Gogoa, 1956 gko. Orrila-Garagarrila)\nUrtebete igaroak ziren bi aipamen horien artean. Ongi etorri egin zion lehenengoan Euzko Gogoak Egani, bazterturik eta engainaturik sentitu denaren mina azaldu zion bigarrengoan. Izan ere, agerkari bata eta bestea plazaratu zituzten pertsonaien bizia bezain paraleloak izan ziren aldizkariak berak, ez gehiago ez gutxiago. Ordua iritsia zela zioten etengabe Zaitegik eta Andima Ibinagabeitiak; begira, tenorearen begira, zegoen Koldo Mitxelena. Bi aldizkari, bi proiektu, bi pentsamolde, bi jokamolde... hil zorian dagoen hizkuntza bakar batentzat, eta auziaren muinean... Euskaltzaindia? Ez, euskara, hau da, euskaldunon hizkuntza.\nArestian adierazi bezala, Orixeri deitu zion Zaitegik laguntzeko, ikasleak maisuari nolabait esan. Itzal handiko gizona eta idazlea zen aspaldidanik Orixe euskal letren munduan, idazle aparta, teologia gaietan eta liburu sainduetan aditua, hizkuntza klasikoak egoki menderatzen zituen, ospe handiko itzulpenak eta liburuak egina zen, euskara, herriarena eta tradizio idatziarena, gutxik bezala ezagutzen zuen, baina filologian eta, oro har, hizkuntzalarien gaiei loturiko antzean galtzen zuen bestetako distira hura, oso anarkikoa zen bere proposamenetan, zurrunbiloan zetozkion ideiak ezin ordenaturik zebilela ematen zuen askotan, zenbaitetan ohar ezin zehatzagoak eta zorrotzagoak egin zituen arren. Bestalde, aurkari latza zen edonorentzat Orixe lumazko norgehiagoketan, eta haren miresle nahiago izan zuten gehienek, oilo bipilduen antzera gertatu baino. Bizi zelarik, aurrez aurre heltzeko tentazioari eutsi zion beste hainbatek, horra Mitxelena. Ideologia integrista zen Orixeren beste osagarri nagusia: Euzko Gogoak argitara eman zituen hainbat eta hainbat testu irakurri eta gero, uste izatekoa da ez zela Orixe horren gozoa egongo aldamenekoekin haien berri jakindakoan. Baina, ikusiak ikusita, lupuak eta luhartzak irentsi behar izango zituen, ezinbestean, behin baino gehiagotan Ormaetxea zaharrak.\nEuskara batua eta, Orixeren ideiak eta, hartu dituzte batzuek ahotan ez dakit zer esateko. Euskararen eta euskal kulturaren bilakaerari buruz ari direlarik, euskara batuaren aldeko lasterketa-garaia izan balitz bezala hartzen dira gerra ondoko urteak, frankismoko urteak hain zuzen ere, hizkuntzaren, eta hiztunen, errepresioa eta zapalkuntza bera alde bat utzirik ez gutxitan. Lasterketa hartan, espero zen bezala, gazteak nagusitu omen ziren, Mitxelena eta Euskaltzaindia gidari. Orixek eta Orixezaleek zaharrek, alegia galdu omen zuten buruz burukoa. Izugarria! Errepara biezaie irakurleak Zaitegi eta Ibinagabeitiaren lan dotoreei (bederatzi urte zaharragoak ziren hauek Mitxelena baino; alde bat utz dezagun ordea datu hau): zertan urruntzen da haien euskara egun batutzat hartzen den hizkuntza moldetik? Bizkaiera zuten biek ama hizkera eta, batasunaren alde, etxeko moduak utzi eta, Azkueren «gipuzkera osotuaren» bidetik, egungo hizkuntza estandarretik oso hurbil dagoen euskara moldea erabili zuten idatzietan. Errepara biezaie irakurleak Orixeren poema zalu eta artikulu beti interesgarriei: zer gertatzen zaigu horren arrotz harenean, lekuz kanpoko iritzi eta proposamen bitxi eta, zenbaitetan, egiaz xelebre batzuk izan ezik? Non ote dago, bestalde, Orixeren neurririk gabeko garbizalekeria hura? Irakurleak berak atera bitza kontuak, zernahirekin egingo du topo Euzko Gogoa aldizkarian, baina ezin ukatuko du inortxok ere, Zaitegik eta lagunek euskara batuaren alde eginiko lan handia bezain zuhurra. Behar baino lehenago iritsi ziren nonbait, ez bide zien euskara batuaren kukuak ordu egokian jo.\nBaina bazen besterik. Jokin Zaitegik eta Andima Ibinagabeitiak eskuartean hartutako proiektuaren arabera, berandu zen beti, ez zegoen gerotik gerora ibiltzeko aitzakiarik, euskara zen Euskal Herriaren hizkuntza, euskararik gabe ez zegoen deus ere, eta euskara urritzen ari zen, are negargarriago: euskararen etsaien aurkako saio guztiez gainera, euskaldunak berak ari ziren euskara baztertzen, politikari abertzaleak berak ere erdarari emanak ziren eskuarki, eta erdaraz argitaratzen zituzten euskaltzain eta «euskaralari» askok beren artikuluak, baita euskarari buruzkoak ere. Erremediorik gabeko diglosia egoera latz hartan, euskara hutsezko jarduna han eta hemen bultzatzea, amore ez ematea, euskararen kontrako erasoak salatzea... zen bide bakarra. Ez zegoen epe ertain/luzeko proiektuetarako astirik, euskararen salbazioa unean uneko belaunaldiaren luza ezinezko zeregina dela uste zuten euzkogogoarrek: gurasoak ez badira euskaraz mintzo, nekez eutsiko diote seme-alabek hizkuntzari; egun egin dezakeguna ez badugu egiten eta, oinarrian, ahal dugun guztietan euskaraz bizitzea da gure eskumenean dauden gauza bakarrenetako bat, nekez egingo dute gure ondoko belaunaldiek. Horrelako zerbait zeukaten gogoan Euzko Gogoan idatzi zuten askok. Beste batzuek, aldiz, egunoroko mintza-gudu horri astunegi edo alferregi iritzirik nonbait, euskara jantzi eta hornitu beharra hartu zuten egiteko nagusitzat. Ez zeuden, jakina, bi pentsamoldeak horren urrun elkarrengandik, bai ordea jokamoldeak, eta garra eta grina zenak batzuengan patxada eta egonarria zirudien besteengan: «Ederki dio gure anai berriak: «Oiñarriak leenago dirala tellatua baiño, baiña tellaturik gabe etxe-barrena ta zimenduak berak ere usteldu egiten dira azkenean». Itsu ez den edonork ikus lezake tellaturik etzeukalako ormak eta zimenduak ere euskal iauregiari pitzatu zaizkiola. Zeru-sapaia bear luke euskal-elertiak, izar bakoitza Iainkoak eman dion argia oparo ixurtzen, ez oro artizar, ez oro eguzki, bakoitza bere erlantzez, euskera apaindu ta gaitzen baizik. Orra euskal-iauregia iasotzeko bide bakarra; zimenduz ta teillatuz tinkoa gaiñera.» (Euzko Gogoa, 1955'go Epailla-Iorrailla).\nTenka hori bera bizi dugu oraindik ere, eraiki nahi dugun 'iauregiko' teilatua eta zimenduak auzitan. Teilatugileek, arrakastaz jokatu zuten egokitu zitzaien unean hor dago «euskara batuaren» tantoa, baina akademiak berez ez dira aski hizkuntzari eusteko, eta akademikoegia da oraindik ere euskararen ingurua. Bestalde, zimendurik gabeko etxez mintza gintezkeen arren, askoz errazago aipatuko ditugu, inolaz ere, teilaturik gabeko etxeak. Euzko Gogoa sortu eta hil ondoko hamarraldian, 1960. urteetan, hasi ziren, ari eta ari, ikastolak han eta hemen pixkana-pixkana zabaltzen. Lorpen handia, ikaragarria, inolaz ere. Alabaina, beren seme-alabengan utzi zuten garai hartako gurasoek euskararen geroa, seme-alabak salbazio horretarako prestatzeraino iritsiko zen belaunaldi ukatu haren egitekoa. Eta lehengo horretan diraugu beti ere. Euzko Gogoak ez zuen horrela jokatuko, ez zen belaunaldi joko horretan sartuko, ez zen geroko ustean eta ametsean geratuko. «Jakina esango, dit uste gaiztoko hainbatek apaizek ez dute seme-alaben kezka handiegirik izaten». Bego, baina tenka horretan bizi gara egun ere. Betikoz? Euzko Gogoa, saski-nahaski\nApaizak eta ingurukoak izan ziren Euzko Gogoa aldizkariaren egile eta bultzatzaile nagusiak. Apaizak ziren, halaber, irakurle, kolaboratzaile eta zabaltzaile gehienak eta, espero zen bezala, apaizen gaiak, moduak eta ideologia nabarmendu ziren haren orrietan. Arestian gogorarazi dudan bezala, ordea, bestelako gaiak eta ikuspegiak ere onartu ziren Euzko Gogoan euskararen izenean. Gure artean arrakastaz hedatu den usadioaren arabera, aurrerakoitzat jo izan dute batzuek Egan aldizkaritik hurbil ibili zen jende multzoa, Arrue frankista tartean egon bazen ere, eta atzerakoi bihurtu, ezbairik gabe, Euzko Gogoa agerkaria, hartan idatzi zuten batzuei darien usain integrista inolaz ere ezin eraman den horietakoa delako, tartean Gabriel Aresti egon bazen ere. Errealitateak beste zerbait erakusten digu, ordea, irakurleak frogatu ahal izango duen bezala.\nBerrogeita hamahiru urte igaro dira dagoeneko Euzko Gogoa itzali zenetik eta aspaldian ez da gure artean molde horretako aldizkarietarako zaletasun berezirik. Literatura aldizkaria zen batez ere, baina sarrera egiten zien beste arlo batzuei: filosofia, historia, iritzia, ... Bi sail nagusitan banatzen zen formari dagokionez, Itz neurtuz eta Itz lauz, eta aldizkariaren bultzatzaileek, Zaitegik eta Ibinagabeitiak, berentzat gordetzen zituzten hasierako eta bukaerako orriak: aldizkariaren ildo «ideologikoa» zehazten zuen hasierakoak («Atarikoa») eta molde askotako iritziak plazaratzeko beta izaten zuten bukaerakoetan, liburu, agerkari edo argitalpen berrien iruzkinak egiterakoan esate baterako. «Irakurlearen txokoa» zeritzan atalak ematen zion azkena zenbaki bakoitzari, handik eta hemendik jasotako ohar, iritzi eta gutun laburren berri emanez. Literatura lanetan, olerkiak izaten ziren mahai aurreko eta hitz lauz eginiko lanak etortzen ziren ondoren. Era askotako artikuluak ziren, dibulgazio mailakoak haietako asko (filosofiaren historia, euskal literatura, ...), eta berebiziko garrantzia zuten halaber itzulpenek (Grezia eta Erromako literatura klasikoa, Shakespeare, ...). Lanak jaso bezala argitaratzen ziren hala dirudi, behinik behin eta, beraz, nork bere euskalkian edo hautazko euskara moldean ari izan zenez, zernahirekin egingo du beharbada topo irakurleak. Nolanahi ere, zuzendaritza taldeak eta aldizkariko ohiko idazle gehienek hizkuntza molde bakar bati eutsi zioten, serio eta zintzo, urte eta zenbaki guztietan. Nik dakidalarik, ez dago Euzko Gogoa aldizkarian barne-zentsuraren arrastorik, baina ez litzateke harritzekoa izango noizbait haren berri bagenu. Saski-nahaski handia izan bazen ere, garbi dago kristau ideologia integrista indartsu azaltzen zela aldizkariko orrietan, eta idazle batzuen gaiak eta moduak (Krutwig, Mirande,...) ez ziren horren onarterrazak izango. Euskaraz idazten zena zabaltzea izan zen Euzko Gogoaren helburu nagusia:\n«Dana dala, negarrez ta parrez ari geranetan, euskeraren oraingoa ta etorkizuna dugu biotz-burutan. Zuzen ala oker, euskerarekin bat eginda egon nai genuke, gure erriaren gogoa ortantxe mamiturik ikusten baitugu batez ere. Mintzabide soila eztugu euskera, gure gurasoen gurasoek beren biotz-ezpainetan birloraturik zerabilten izkera baizik: abendaren odolez igortzia ta aren gogoaren arnasez lurrindua baitago, mun eginda erabiltzekoa dugu.\nOri dala-ta, euskerak aurrerarik egin dunean, txaloka asi gera ta orrela iarraituko dugu gure euskal-idazleak arrotuz, oiek baititugu gure erriaren eta gure euskeraren aldeko gudari berriak, egunero, orduoro, uneoro, nork bere kitatxoan, lanean ari diran euskaldun beinenak.» (Euzko Gogoa, 1955'go Epailla-Iorrailla). Baina euskal mundu zabalaren berri ikasten hasi ginenean euskararen akademiko berriak etorri zitzaizkigun, euskara batuaren araudi liluragarria galtzarbean zekartela, hau eta beste esanez euskara hil zorian eduki zuen gudu latz luze bukatu berri bati buruz, eta guk gure erriaren eta gure euskeraren alde egunero, orduoro, uneoro, nork bere kitatxoan, lanean ari izan ziren gudari berri eta euskaldun beinen haienik ia deus ere jakin gabe gelditu ginen. Orain ez dago aitzakiarik. Baztertu egin genituen Zaitegi eta Andima, baina gaurgero ez dugu aitzakiarik. Orain, orain, orain...


Eguraldia Euskal Herrian | Elur mailak gora egingo du larunbatean | EITB Eguraldia\nNegu giroko eguraldia\nIgandean gora egingo du tenperaturak, baina eguraldi nahasia izango da\nHodei asko egongo da eta euri txikia egingo du. Elur-maila 1.300-1.500 metro inguruan kokatuko da.\nErrepideetarako neguko plana bertan behera utzi du Jaurlaritzak\nEuskal Herriko leku garaienak zuri esnatu dira\nElurrak Euskal Herriko tontorrak zuritu ditu\nKontsultatu trafikoaren egoera\nLarunbat hotza izaten ari gara. Goizean zerua hodeitsu egon da; oro har, ateri eutsi dio eta ostarte batzuk zabaldu dira. Arratsaldean fronte bat sartu da penintsulako eki eta hego-ekialdetik, zerua estalia geratu da berriro eta prezipitazioa egin du, bereziki barnealdean.\nIgandean, berriz, tenperatura igo egingo da baina giro nahasiarekin jarraituko dugu. Hodei asko egongo da eta euri txikia egingo du, egunaren bigarren partean bereziki.\nTenperatura maximoek gora egingo dute eta baita elur-mailak ere, 1.300-1.500 m inguruan kokatuko da.\nNeguko planak, martxan\nArabako Aldundiak martxan jarri du apirilaren 15era arte martxan izango den errepideetarako neguko plana. Horretarako, elurra kentzeko ehundaka makina eta 200 langile izango ditu lanean.\nHala ere, Jaurlaritzak bertan behera utzi du errepideetako neguko planaren fase operatiboa elur-kota 1.000 metrora igo ostean, baina Segurtasun Sailak arreta eskatu du elurragatik, izotzagatik eta behe-lainoagatik.\nGaur goizetik itxita jarraitzen du ibilgailu guztientzat Urduñak, eta Barrerilla eta Bernedo itxi egin dituzte kamioientzat. Arabako portu horietan beharrezkoa da kateak erabiltzea.\nGainera, arreta eskatu dute elurragatik eta izotzagatik Altuben, Aurdinen, Azazetan eta Gatzagan. Gipuzkoan, berriz, Andazarrate, Arantzazu, Arlaban, Elosua, Etxegarate, Leintz-Gatzaga, Otzaurte eta Udanan eskatzen da arretaz gidatzea; eta Bizkaian, Barazarren eta Urkiolan.\nArabako Aldundiak jakinarazi duenez, neguko plana abiatu du eta badaezpadako neurri gisa elurra kentzeko 9 makina eta 23 langile jarri dituzte martxan.\nGipuzkoako Foru Aldundiak ere ostiraletik abian du errepideen neguko plana, "0 arriskuko fasea" indarrean ipinita. Hala, elurra kentzeko 12 makina daude aipatu mendateetan.\nAurtengo kanpaina iazko aurrekontua mantenduko du, 2,5 milioi euro; eta nobedade bakarra gatz horniketan egongo da. Guztira 78 ekipo egongo dira lanean, noranahiko 14 ibilgailu eta lurralde osotik banatutako 38 zilo eta biltegi sarea barne.\nNafarroan ere abian da errepideetako neguko plana. Hauek dira Nafarroak eskura izango dituen neurriak: 335 lagun, elurra kentzeko 126 makina, 82 ekipo osagarri, sei turbofresagailu eta 111 udal eta kontzejuren ekipoak.\nLuis Zarraluqui Sustapen sailburuak prentsaurrekoan adierazi du, ekintza guztiak Errepideen Mantenimendurako departamentuak koordinatuko dituela. Zentroak intzidentziak detektatuko ditu, eta baliabideen mobilizazioa antolatuko du.\nAbisu horiak elurragatik\nEusko Jaurlaritzako Segurtasun Sailak, elurteengatik ezarritako abisu horia indarrean du eguerdira arte.


Errenteriako langabetuek antolakuntza kolektibo baterantz lehen pausoa eman dute | Herribizia\nErrenteriako ehun langabetu inguruk antolakountza kolektibo batetarantz lehen pausoa eman zuten atzo Herriko Plazan burututako asanblada batetan. Ekimen honen helburua zuzentasunez ordaindutako lanpostu duin bat edukitzeko eskubidearen alde ahaleginak batzea da.\nAsanbladaren antolatzileek eskainitako datuak hainbat mediok jaso dituzte eta, hauen arabera, Errenterian 2.745 pertsona daude langabeziaren erregistroetan (1.355 gizon eta 1.390 emakume), ia herriko populazioaren %14a. Sektoreka bereiztuz, 1.746 langabetu zerbitzu eta hostalaritza arlotik datoz, 472 industratik eta 362 eraikuntzatik.\nBilkuran proposamen eta eskaera ugari aditu ziren, dekalogo batetan bildu zirenak. Dekalogo horretan azaltzen zutenez, laguntza sozialik ez dituzte nahi, lan merkatua berpiztu eta, hau gertatzeke dagoen bitartean, langabetuek 1.100 euroko diru-laguntza minimoa jaso ahal izatea baizik.\nAsanbladaren antolatzaileek azaldu zutenez, atzoko ekimenak Gipuzkoako beste herri batzuetan antolatutako asanbladen adibidea jarraitzen du, Urnieta edo Azkoitia esate baterako. Gainera, Iztietako auzoan lokal bat lortu dutela iragarri zuten langabetuen bilkurekin jarraitu ahal izateko. Lokala Oiartzun kalean dago, aldez aurretik Ibainet kokatzen zen leku berean.\nStop Deshaucios edo 15M mugimenduekin kontaktatzeko proposamenak ere egon ziren, hauek asanblada eta mugimendu sozialak antolatzen esperientzia dutelako eta helburu amankomunak dauzkatelako beraiekin.


Ur Kontsortzioak ezohiko neurriak onartu ditu krisialdiaren eragina arintzeko - Aia orio - Karkara.eus\nUr Kontsortzioak ezohiko neurriak onartu ditu krisialdiaren eragina arintzeko\nKarkara 2020-05-20 13:30\nGipuzkoako Ur Kontsortzioak ezohiko neurriak hartu ditu COVID-19 gaitzak sortutako krisialdiaren aurrean. Besteak beste, alarma egoerak iraungo duen denboran ordainketa ezagatik itxita egon diren saltokiei urik moztuko ez diela azaldu du.\nAho batez hartutako neurri hauen helburua, "egoera ahulenean dauden kolektiboak eta osasun-krisiak gehien erasandako negozioak babestea" dela iragarri du kontsortzioak, "bereziki zailtasun ekonomikoak dituzten familiak, autonomoak eta enpresak". Ordaintzeko moduak erraztu dituela, ur hornidura bermatuko dela, eta ur mozketarik ez dela izango adierazi du entitate publiko honek.\nNeurri zehatzei dagokionez, fakturen ordainketa egiteko borondatezko epea abenduaren 31 arte luzatuko dutela iragarri du, eta errekargurik eta interesik gabeko zatikako ordainketa egiteko erraztasunak emango dituztela ere azpimarratu du.\nAlarma egoeraren ondorioz itxita egon diren komertzio eta ostalaritzako negozioentzako neurriak ere hartu ditu entitateak. Batetik, egoera honek irauten duen bitartean, ordainketa egin ez duten komertzio edo ostalaritzako negozioei ura moztuko ez dietela iragarri du. Bestalde, bigarren hiruhilekoari dagokion fakturaren tarte finkoa %100 hobetsiko duela ere azaldu du, eta hori ordaindu beharrik ez dela izango.


2021/03/24 Haur Hezkuntza\n5 URTEKO HAURRAK XOXOKAN EGUN PASA\nEguraldia lagun, egun ederra pasa zuten 5 urteko neska-mutilek.\nXoxokako eskola zaharrean\nMartxoaren 24an, eta hiruhileko honi amaiera eman asmoz, 5 urteko ikasleek egun osoko irteera egin zuten Xoxokara. Mendi-buelta gozatzeko aukera izan zuten, zaldiak ikusi, antzarrei jatekoa eman eta basoak eskaini zizkien elementuekin ederki gozatu zuten. Pixka bat nekatu ondoren, Xoxokara joan eta eramandako bazkariarekin indarrak hartu zituzten bertan arratsaldea jolasean pasatzeko. Konturatzerako autobusa bertara etorri zitzaien ikastolara joateko. Egun ederra izan duten.